Herriko ontziolen izena eta izanatik hasita, ondare historikoa ezagutzeko koaderno bilduma sortu du Arma Plazak : Antxetamedia\nHerriko ontziolen izena eta izanatik hasita, ondare historikoa ezagutzeko koaderno bilduma sortu du Arma Plazak\nLourdes Odriozola, historiagilea eta Gipuzkoako ontzioletan aditua\nInazio Olaziregi, ontzi egilea\nArma Plaza Fundazioak 'Ezagutu Zure Hiria' ekimena berreskuratuk odu heldu den urrian, herrio ondare historikoa ezagutara emateko adituen hitzaldi eta bisita gidatuekin. Pandemiak eten egin zuen ekimena, aldiz, entzun eta bisiten bitartez ikusteaz gain, irakurri ere egin ahal izango da hemendik aurrera. Arma Plazaren eginkizun nagusietako bat ondare historikoaren gizarteratzea izanik, urteotan hainbesteko arrakasta bildu duen ekimenaren koaderno bildumaren aurreneko edizioa aurkeztu berri baitute.\nLourdes Odriozola historiagileak idatziriko 'Ontzi Eraikuntza Hondarribian, 1883-2002' koadernoak, azterketak modu irakurtzrrazan bildu ditu. Halere, talde lana izan dela aitortu digu berak, Hondarribiko Historiaren Lagunek eta Olaziregi ontziolako familiak eskainitako material, argazki eta dokumentazio pribatuari esker osatu ahal izan baitu hainbat urteetako ikerketa.\nPunta-puntako sektore ekonomikoa\nOdriozolak azaldu duenez, "Hondarribiko sektore ekonomiko galanta izan zen ontziolarena, punta-puntako arrantzontziak egiten zirelako". 1970. hamarkada artean egurrezkoak, eta Olaziregi ontziola poliesterraren berrikuntzara egokitu zenetik, "kalitate handikoak" zirenez, inguruko itsasoak Hondarribian eraikitako ontziz bete ziren.\nInazio Olaziregi 12 urterekin hasi zen aitaren ontziolan lanean. Hasieran Panpinot kalean, Portuko Almirante Alonso kalean gero, eta urteen poderioz Mendelun eta Gabarrari kalean, ontziak zuzenean itsaroatu ahal izateko. Bera oroitzen dela, poliesterrarekin hasi zirenean lanean "400 bat txalupa, 2.400 txipironera eta Euskal Herritik Galiziaraino zenbait arrantzontzi handi ere" eraiki izan zituzten. Bania krisia etorri zen gero eta Europar Batasuna eta espainiar estatuaren babes falta, eta gaur egun erreparazioak besterik ez dituzte egiten.\nOlaziregi ontziola bezala, garai batean horretan lanean aritu izan ziren Asenigolaza, Iridoy, Pascual-Urtizberea, Errazkin, Policarpo Elzo etabar luze baten istorioak biltzen ditu 'Ezagutu Zure Hiria" bildumaren aurreneko koadernoak.\nArma Plazatik iragarri dutenez, bigarren alea herriko bunkerrei buruzkoa izango da. Koadernoak euskaraz eta gaztelera argitaratu dituzte, eta 5 eurotan salgai dituzue Arma Plazan bertan, baita interneten pdf formatoan deskargatzeko aukera ere armaplaza.eus atarian.


"Ez da armagabetzerik izango Espainiako Gobernuaren konpromisorik gabe"\nBrian Currin Nazioarteko Harreman Taldeko kidea elkarrizketatu du Diagonal hamabostekariak. Lokarriren agur ekitaldian izan da Currin eta azaldu du Espainiako Gobernuak presoen gaia ez eztabaidatzeak "bake prozesua luzatzea" dakarrela.\n2015eko martxoaren 10a\nEuskal Herriko gizartea blokeo egoeraren aurrean egiten ari dena oso positiboki baloratzen du Currinek. (Argazkia: Argia).\nEuskal Herriko gatazka Irlandakoarekin alderatzean egoeren desberdintasuna azpimarratu du Currinek, Irlandan amnistia eskatzen zelako eta Euskal Herrian presoen gerturatzea. Arazo horrek ez lukeela gai politikoa izan behar uste du: “Nazioarteko Giza Eskubideen Konbentzioak presoek familiengandik gertuen dauden espetxeetan egon behar dutela dio”.\nFrantzia Espainiako Gobernuarekin lerrokatzea “zoritxarrekoa da” abokatu hegoafrikarraren ustez. Horrelako prozesuetan erakunde paramilitar edo terroristekin lotura edukitzeagatik preso dagoen jendea aske utzi beharko litzatekeela adierazi du Currinek, “odol krimenik bere gain ez dutelako”.\nEspainiako Gobernuaren konpromisorik gabe armagabetzerik ez dela egongo uste du Nazioarteko Harreman Taldeko kideak. Irlandako prozesuarekin alderatu du hau. “IRAri ez zitzaion eskatu armak Britainiako Gobernuari emateko –azaldu du Currinek–, ‘arma kaxetan’ sartu eta nazioarteko ikuskatzaileek hori egiaztatzea baizik. Kontua ez zen izan estatuaren aurrean amore ematea”.\nEuskal Herriko gizartea blokeo egoeraren aurrean egiten ari dena oso positiboki baloratzen du Currinek: “Ikusgarria da gizartea ematen ari den erantzuna. Baita ere EAJrena, Eusko Legebiltzarrarena, bereziki Urkullu lehendakariarena, eta Bildu eta ezker abertzalearena, noski”.


Tim Cook-ek 40 urte Apple-ren presentzia ospatu du Singapurren | Mac-ekoa naiz\nManuel Alonso | 23/07/2021 14:00 | Berri\n1981. urtea zen Apple-k Singapurra Asia-ko negozioa hasteko leku aproposa zela erabaki zuenean. Esandakoa eta egina eta oraintxe hasi dira 40 urte sortu zenetik. Singapurrek Apple-ren Asia eta Pazifikoko eragiketetarako oinarria da. Gaur egun, Apple-k dio 3500 pertsona baino gehiago enplegatzen dituela eta hirian beste 55,000 lanpostu onartzen ditu iOS aplikazioen ekonomiaz. Tim Cook-ek ospatu zuen elkarrizketa berria tokiko irratiari, bertan Macekin izandako lehen esperientziaz hitz egiten du.\n40 urteren ondoren Applek beti bezain erabatekoa izaten jarraitzen du Asian, Singapur hirian duen presentziari esker. 40 urte horien ondoren, Tim Cook Apple enpresako zuzendari nagusiarekin harremanetan jarri zen Mediacorp Class 95 irrati lokalarekin. Cookek deskribatzen du nola 1998an Apple-rekin bat egin zuen lehen lanetako bat Singapur bisitatzen ari zela iMac ekoizpen lerroa.\nElkarrizketa horretan bertan, Cook-ek esan zuen Apple-ren lehen produktua Apple II izan zela, Auburn Unibertsitateko bere senior proiektuaren barruan erabili zuela. Fabrikazioaz gain, Apple Singapurreko aplikazioen industrian ere inbertsioak egiten ari da. Programa bat jarri du abian azelerazioa ikasleei Swift ikasten laguntzeko ikastetxearen curriculumaren zati gisa.\nOrduz geroztik, Singapurreko gobernuak lehen hezkuntzako ikasleek gutxienez 10 orduz kodetzen ikasi behar dutela agindu du. Apple-k adierazi du Butter Royale, Apple Arcade joko ezagunenetako bat, Asiako hiriko talde batek garatu duela. Baina Apple-ren txikizkako denda ikusgarrienetako bat ere hirian dagoela esan behar dugu. Artikulu honen hasierako irudian agertzen dena da. Apple Marina Bay Sands azken irailean ireki zen eta literalki ur gainean flotatzen du.\nProiektuek aurrera jarraitzen dute ziur gaudelako konpainiak beste berrogei urte nahi dituela gutxienez. Oraintxe bertan gobernuarekin ari da lanean energia berriztagarrien proiektuetarako. Estatubatuarrak Sunseap tokiko energia konpainiarekin elkartu ziren 800 eraikin baino gehiagotan eguzki plakak jartzeko, 32 megawatt eguzki energia sortuz eta Apple-ko txikizkako dendetan tokiko dendak zuzentzen lagunduz. % 100 energia berriztagarria.\nArtikuluaren bide osoa: Mac-ekoa naiz » Apple » Berri » Tim Cook-ek 40 urte Apple-ren presentzia ospatzen du Singapurren\nKolore berriak AirTag Leather Loop eta AirTag Key Ring-erako, baina ez Apple-n


Julio Medem: Bake bila — Gaztezulo\nJulio Medem: Bake bila\nJulio Medem: Bake bila https://www.gaztezulo.eus/albisteak/julio-medem-bake-bila https://www.gaztezulo.eus/albisteak/julio-medem-bake-bila/@@download/image/2010649615medem_2.jpg\nJulio Medemen filmak nekez pasatzen dira oharkabe. Ia 20 urte igaro dira "Vacas" lehen alea utzi zuenetik. "La Pelota vasca" ren harira epelak entzun behar izan zituen. "Room in rome" pelikula estreinatu du aurtengo maiatzean: poesia eta filosofiako aterabidea.\nDenbora behar zuen. Denbora, eta proiektua ondo aukeratzea. Behinola, zuzendari errespetatua zen Medem, kameradun poeta, mundu propiodun autorea. Baina orduan etorri zen La Pelota Vasca. Euskal gatazkari zintzotasunez heltzeko apustua egin zuen. Mila bati. Eta ahots eta sentsibilitate guztiei, guztiei, lekua egiteko atrebentzia garesti ordaindu zuen. Hala ere, zalapartari entzungor egin eta bere lanik pertsonalena, kuttunena atera zuen aurrera: istripuz hildako arrebari eskainitako Caotica Ana. Hipnotikoa, hunkigarria, sailkaezina... ulergaitza. Kritikak eta publikoak egurtua.\nHausnarketa sakonaren ostean, beraz, pauso sendoz atera behar zen berriro taula gainera. Horretarako, Matias Bize txiletarraren En la cama moldatzeko enkargua onartu du. Baina ez da Medem inoren esanei men egiten dietenetakoa. Hala, hoteleko sexu-gau batean maitasunaren geruzak banan-banan zuritzen dituzten bi pertsonen istorioa oinarritzat hartu arren, bere eremura eraman du Room in Rome. Lau hormaren artean bere burua kontrolatu du, baina leihoak, koadroak edota sabaian marraztutako kupido aliatu, aurkitu du poesia eta filosofiarako aterabidea.\nDena dela, zeresana eman behar zuen filmak, eta eman du. Hasteko, sexu esplizituaren presentziak sumindu ditu begimotzenak. Serio jarrita, aldiz, kritikariek alde txarrak eta onak ikusi dizkiote pelikulari. Alde batetik, tonu errealista nabarmentzen den arren, nahitaezko ukitu fantastikoak kale egiten duela diote, eta bestetik, pedantekeria egotzi. Egiari zor, egoera batzuk barregarri suertatzen dira eta Erroma klasikoaren aportazioak lausotu egiten du hein batean sentimenduen garbitasuna. Protagonisten begirada gailentzen da baina, eta oro har, horretan bat datoz kritikariak: Elena Anaya eta Natasha Yarovenko zoragarri daude; fereka ororen gainetik azalaren azpian dagoena bistaratzea lortzen baitute. Eta behin bakeak egiten jarrita, Medemi berari ere loreren bat eskaini diote. Ikuspegi formaletik begiratuta, filma ezinhobea da, zehatza, ederra.\nBide berrian hurrengo pausoa zein izango den? Grezia klasikoan girotutako istorio bat du esku artean Medemek. Lau urte daramatza Miletoko Aspasiaren bizitzaren inguruan dokumentatzen eta Periklesen emaztea izango du protagonista filmak. Lasai itxaron beharko da baina, Medemek berak esan duenez, oraindik garai hari buruz ikasi beharrekoak ikasteko beste bi urte inguru beharko ditu eta.\nMedemen zinemagintza, xehetuta\nZigor Etxebeste Gomezek Julio Medemi buruzko liburua plazaratu berri du. Etxebeste (Donostia, 1974) Geografian eta Historia ikasi eta Artearen Historian Lizentziaduna da, eta tesia egiteko hasi zen Medem aztertzen. Zinemagilearen film labur eta film luze guztiak aztertu ditu, biografiaren pasarte nagusiak jasotzeaz gain.\nJulio Medem Lafont Donostian jaio zen 1958ko urriaren 21ean. Haurtzaroa Madrilen igaro zuen eta Donostiara itzuli zen 80ko hamarkadan. Zinemagintzari ekin aurretik, medikuntzan lizentziatu zen, eta atletismoan ere aritu zen zenbait urtetan.\nLa Pelota Vasca (2003)


Vitoria-Gasteiz - Arlaban - rutasverdes - web.araba.eus\nVitoria-Gasteiz - Arlaban - rutasverdes\nEtapa honek antzinako Vasco-Navarro trenbidearen ibilbidea gogora ekartzen digu, Vitoria-Gasteiztik iparralderantz abiatuta Bergararaino heltzen zena. Ibilbidea partzela artean doa maldan gora, egokitutako bide batetik, Araba eta Gipuzkoa arteko muga den Arlabango mendaterantz. Ibilbidean zehar trenbide honen geltoki zaharretara hurbilduko gara eta aniztasun eta edertasun handiko naturaguneak ezagutzeko aukera izango dugu.\nZadorrako Bide Berdea izenaz ere ezagutzen den etapa hau Gamarrako parketik abiatzen da, Eskalmendiko aparkalekuaren ondotik eta Vitoria-Gasteiztik datorren bidegorrietako bati jarraipena ematen dio.\nPuntu honetatik iparrerantz abiatu eta berehala Zadorra ibaiaren gainetik pasatuko gara. Arabako hiriburuko Eraztun Berdearen parte da Zadorra eta Batasuneko garrantzizko leku (BGL) gisa sailkatuta dago. Jarraian N-1aren azpitik pasatuko gara, ezkerrean Gamarra Gutxia utzi eta lurzati artean doan bide batetik Durana eta Retanako geltokietara iritsiz. Eskuma aldean Santa Engrazia ibaia babesten duen ibar basoa ikusi dezakegu, pixka bat aurrerago zeharkatuko duguna. Ibai hau Urrunagako urtegitik dator, Euskadiko hainbat herri urez hornitzen dituen eta erabilera publikorako hondartza artifizialak eskaintzen dizkigun urtegitik.\nSanta Engracia ibaia bidelagun dugula aurrera egingo dugu, harik eta Urbinara heldu arte. Geltoki zaharrera heldu aurretik GR 38arekin bat egingo dugu, Legutioko geltokira heldu arte bidelagun izando duguna. Berriz ere autobidearen azpitik pasatu eta Landara hurbilduko gara, Uribarri-Ganboako urtegiko iparraldean kokatutako herrixkara, alegia. Landan atsedenleku handi bat dago, aisialdiaz gozatzeko lekurik aproposena.\n12,4. km- LANDA.\nIparraldera begira, gure eskuin aldean Elgea Mendilerroa Ikusi dezakegu. Mendi honen magaletik dator GR 25a, Arabako Lautadaren Bira. Etapa bukatutzat emateko bidegurutzea zeharkatu eta eskuineko legar-pista hartuko dugu. Autopistaren parean doa oraingoan bidea, maldan gora, Arlabango mendaterantz\nIB. Vasco Navarro beste ibilbide batzuk


"Datorren igandean saiatuko gara dugun potentziala estropada eder batean erakusten" - Aia orio - Karkara.eus\n"Datorren igandean saiatuko gara dugun potentziala estropada eder batean erakusten"\nAiora Larrañaga Solaberrieta 2020-09-06 17:24\nArtxiboko argazkia. (Iturria: Eusko Label Liga)\nKontxako estropadako lehen jardunaldia bukatu berritan, estropadaren balorazioa egin dio Martxel Aldai arraunlari aiarrak KARKARAri.\nGaurko estropadako emaitza ez da esperotakoa izan. Zer gertatu da poparean atzean gelditzeko?\nEz da izan esperotako emaitza, baina bai eman zitekeenetako bat. Irteera bikaina egin arren, ez dugu asmatu arraunkera finkatzen. Urte guztian nabari izan dugun konfiantza faltak presatsu egitera eraman gaitu, eta hori izan da itzulerarako erabakigarria. Urte guztia kondentsatzen den estropada honetan kondentsatu zaizkigu urte guztiko mamuak.\nBaldera galdutzat ematen al duzue?\nProbabilitatean aditu batek gerta litekeela esango luke, eta hori ez da aldatuko, baina ez da gure buruan izango bandera irabaztea. Hala ere, gure buruari zor diogulako baina batez ere merezi dugulako, saiatuko gara dugun potentziala estropada eder batean erakusten. Gaur bezalaxe, hurrengo astean eguneko onenak izaten ahaleginduko gara.\nFaltan bota al dituzue zaleen animo oihuak?\nGure artean, tristurei irribarretxo bat pizteko, aurten irabazteak ez duela merezi jardun gara, txantxetan. Bromak utzita, goibel gelditzen da portua zalerik gabe, oilo-ipurdia jartzen duen burrunba eta berotasunik gabe. Hala ere, goizean goiz zubian emozioz bete gaituzten ero horiek erakutsi digute ez gaudela inola ere bakarrik. Aurtengoa -estropada eta ospakizuna- joan den arren, etorriko dira besteak, gozatuko ditugu plaza beteak.


Txillardegi, ezinbestekoa | Iritzia | Berria\nJoseba Permach - Ezker abertzaleko kidea\nBakarrik nago Zerubiden. Baina ez nitaz urrikal, nahita etorri naiz-eta bakarrik egotera. Eta bai pozik alegia!». Leturiaren Egunkari ezkutua-ren lehen lerroak dira hauek, hamazazpi urte inguru izango nituen irakurri nituenean. Eragin handia sortu zuen liburuak nigan eta oraindik gogoan dut Juan Gartzia nire irakasleak zuzendutako olerki batzuetan idatzitako esaldia: oso leturianoa! Ziur naiz hau ez dela sentimendu pertsonala, herri honetan asko baitira Txillardegiren liburuekin gozatu dutenak.\nUrte horietan ere hasi ginen lagunak lehen manifestazioetara joaten eta Txillardegi bera ETA erakundearen sortzaileetariko bat izan zela ere garai horretan jakin izango genuen. Gure adinekoek ez genuen frankismoa bizi, edo behintzat haurtzaroan ez ginen horretaz jabetu. Baina gerora kontatu ziguten Herri honek bizi zuen tunel beltz eta luzearen erdian argi izpi bat sortu zutenen artean zegoela Txillardegi bera. Beste batzuekin batera herri ikuspegi bat sortu zutela, herri txiki honetatik mundua begiztatzeko paradigma bat. Zapalkuntza beltzenetik hasita ere, borrokan oinarritutako bidea zena, independentzia eta sozialismoa helburu, nazio eraikuntza egunez egun egiten dela azpimarratzen duena eta herri oso bat eraikitzeko, eraldatzeko, bakoitzak bere bizitzan eta esparruan eragin behar duela etorkizunera itxoin gabe.\nTxillardegik hautatutako bideak erbestera eraman zuen, baita bere familia ere. Urte gogorrak izango ziren eurentzat, asko maite zuten herria atzean utzi eta agian Leturian agertzen den bezala Euskal Herriko mapari begira: «Astiro, samurki, maitekiro ere miatu ditut mapako zirrimarrak eta xehetasun guztiak. Mapa hotz batek halako ugaritasuna gorde lezakeenik ezin pentsa nezakeen gaur baino lehenago, eta maitasuna senditu ez duenak ezin konpreni dezake.»\nBide luze horretan ez zion idazteari utzi, bai literatura alorrean zein euskararen inguruan: gramatika, fonetika eta, nola ez, ezagunena egin zen soziolinguistikaren inguruan. Idaztea ordea ez zen nahiko. Jardun egin behar zuen. Euskal Herriaren alde eta euskaldun egiten gaituenaren euskararen alde.\nEuskal Herrira itzulita jada, Herri Batasunaren sortze prozesuan parte hartu zuen Altsasuko Mahaian bertan egon zelarik eta ondoren EHEko sortzaileetako bat ere izan zen. Leturiaren Egunkaria Ezkutua irakurri nuen urte horren bueltan hasi nintzen nire lagunekin batera EHEn militatzen eta bertan Joseba Alvarez ezagutzeko aukera izan nuen lehenik, eta nola ez, bere aita ondoren. Gazteak ginen oso, eta miresten genuen Txillardegi parez pare ikusteak inpresionatzen gintuen.\nGerora sarritan topatu eta hitz egiteko aukera izan dut; inoiz ez nahiko nukeen denborarekin eta noski halako aukera suposatu lezakeen sakontasunarekin. Zenbat bizipen eta zenbat jakintza entzuteke!\nNi neu ere Herri Batasunan sartu nintzen, honetan ere Josebarengatik! , eta bide luzea konpartitu dugu elkarrekin. Txillarrek gora behera handiak izan dituela hurbiletik jakin eta ikusi izan dut. Gogoan dut Joseba beste mahaikideekin batera sartu zutenean Bulebarrean harekin topo egin nuela; somatu zitekeen tristura. Gogoan dut Lizarra Garazi iritsi eta erakusten zuen poztasuna eta aurrera begirako konfiantza. Amaitu zen prozesu hura eta Leturiari bezala udaberriko alaitasuna ere amaitu zitzaion. Negua ere iritsia zela entzun izan diot, edo bederen bere itxaropena hutsaren hurrena zela. Ez nau harritzen, Loiolako prozesua ere amaitu eta Josebak berriz kartzelan bukatu baitzuen. Han ere bat egin genuen Josebak eta biok. Hilabete luzez egon ginen Salamancan. Dispertsioak hiltzen duela diogu askotan, eta hala da, baina hil gabe ere dispertsioak bihotzak urratzen ditu, denbora horretan Txillardegik, bere osasun arazoak zirela eta, ezin izan baitzuen Joseba behin ere ikusi.\nBaina Txillardegiren gora-beherak gutako bakoitzaren gora-beheraren isla besterik ez dira, gure herriaren maldak eta bihurguneak. Gure herriaren askatasun prozesu malkartsua ez da erraza. Badago tartea udaberrirako, izan da tartea udarako, baina udazkenak ere pasatu ditugu eta negu gorriak ere bai. Horiek Leturiaren lau urtaroak. Eta beti ezin da berdina eskaini, beti ezin da irribartsu egon, triste sentitzeko eskubidea dugu, baita kritiko izateko ere! Garrantzitsuena ordea urtaro horiek duintasunez eta konpromisoz betetzea da, eta horretan Txillardegi maisu izan dugu.\nBertold Bretch-ek omen zioen bizitza guztian borrokatzen direnak direla ezinbestekoak. Txillarren kasuan bizitzako urte guztiaz gain, urtaro guztietan lan eta borroka egin behar dela erakutsi digu.\nJakin badakit itxaropen osoz egongo zela Euskal Herrian ireki den agertoki berriaren aurrean, indarrak biltzeko egin den saiakeraren aurrean, bere Donostiako alkatearen lehen hitzak bertsotan entzutean, berriro ere denok udaberrian sartzen ari garela ikusi eta sentitzerakoan.\nPozez bizitzen ari garen udaberri horren erdian, Txillarren heriotzak bihotz alaiak astindu dizkigu. Letuariaren azken hitzekin bukatu beharko dut beraz: «Eta, bat-batean, zirrara, eta ni beldur: hots, hots… bizion oñok… Nire aurrean, bare urdin, argitsu, zabal, itsasoa… Betiereko itsaso baztergabea».


Arrankudiaga-Zolloko emakume sareak jaurti du jaietako lehen suziria - Aiaraldea.eus\nArrankudiaga-Zolloko emakume sareak jaurti du jaietako lehen suziria\nAimar Gutierrez 2018-08-15 11:29 Jendartea Arrankudiaga-Zollo\nArrankudiaga-Zolloko emakume sareari egokitu zaio herriko jaiei hasiera ematea. Inongo erasorik onartuko ez dutela argi utziz piztu dute lehenengo suziria.\nArrankudiaga-Zolloko jaiek goia aste bukaeran joko duten arren, gaurko txupinazo egunean giroa berotzen hasi dira herritarrak. Lehiaketa gastronomikoek hartu dute protagonismoa. Haurrek patata tortilla prestatu dute. Nagusiek, berriz, marmitakoa.\nJaiak 20:15ean piztu dira ofizialki eta Arrankudiaga-Zolloko emakume sareak jaurti du lehen suziria. Aurretik burututako agerraldian “erasoen aurrean autodefentsa feministaz" erantzungo dutela adierazi dute.\nBEREZIA: Arrankudiaga-Zollo jaietan


Guggenheim eta Lauaxeta Ikastola: teknologi barrien bitartez ikasleengana artea gerturatuz\nTeknologia barrien edo IKTen bitarteko berrikuntzaz ari garenean, ez gara honeek ikasgelan murgiltzeaz soilik ari, baizik eta euren erabileraren ondorioz ikasketa eta hezkuntzarako ondorio mesedegarri errealak lortzeaz baino. Honen adibide argia dogu atzo Guggenheim Bilbao Museoan aurkeztutako eta Lauaxeta Ikastolagaz batera garatutako proiektua: Lehen eta Bigarren hezkuntzako ikasleei zuzendutako hezkuntza baliabide interaktiboa da eta gazteei Guggenheim Bilbao Museoaren obretara gerturatzeko aukera emoten deutseena.\nProiektua, Museoaren beraren ekimenez garatua izan da, eta José Ramón Navarro Universidad de Valenciakoa eta Iker Aburto, Lauaxeta Ikastolako irakasleek garatu dabe, biak Apple Distinguised Educators agiridunak.\nAdin arteko alkarlaguntza guztiontzako baliagarria dalako\n100dik gora dira Lauaxeta Ikastolan boluntariotza lanak egiten dabezan batxilergoko ikasleak. Euren artean batzuek, nagusiagoekaz harremanetan izatea aukeratzen dabe, lotura horretatik alde biek ikasketak barneratzen dabezala konturatuz.\nEl Correok, pasatako martxoak 29an, honen inguruko barria jaso eban, Lauaxeta Ikastolan ekintza honetan hari diran gazteengana hurbiduz eta eurak elkarrizketatuz.\nLauaxeta Ikastola, lehenengo postuetan ikastetxe hoberenen rankingean\nEl Mundo aldizkariak urtero bezala, gaur 2016ko martxoak 2an, “Ranking de los 100 mejores colegios” argitaratu barri dau eta Lauaxeta Ikastola, 10. urtez, lehenengo posizioetan suertatu da.\nLauaxetako ikaslee ekintzaileek, besteen interesa pizten dabe\nUgaria izan da Lauaxeta Ikastolako ikasleen ekintzailetza proiektuek sortutako interesa, bai proiektuetarikoren batek mundu mailatik jasotako interesatuen deien aldetik, baita bertoko komunikabideek egindako jarraipenaren aldetik ere.\nJarraitu gaituen egunkarien edizio digitaletara sartu zaitekezan ondorengo esteketatik: Aldi berean, argazkietan, Deia eta El Correoko paperezko edizioan agertutakoa ikusi ahal izango dozu.\nEuskadi Irratian, Pekingo esperientzia kontatuz\nGaur, Jon eta Ander, Euskadi Irratiko, Faktorian izan dira, Pekinen, Math Leaguen mundu mailako finalean bizitakoa azaltzen. Entzun nahi?


04. Udal Plangintzako Aholku Batzordearen (UPAB) - Zallako Udala\nZallako Udalak, joan den irailaren 7an eginiko osoko bilkuran, Udal Plangintzako Aholku Batzordearen araudia onetsi zuen. Udal Plangintzako Aholku Batzordea aholkurako eta eztabaidarako kide anitzeko organoa da, eta herritarrek hirigintza-plangintzan parte hartzea ahalbidetzen du, hirigintza-ondarearen babesa eta udalerriaren zentzuzko garapen iraunkorra sustatuz. Batzordearen xedea da hirigintza-antolamendurako bitarteko nagusiak formulatzen eta onesten laguntzea, bereziki, Hiri Antolamenduko Plan Orokorreko xedapenei dagokienez.\nAbenduaren 12an aurretiazko bilkura egin zen, udalerriko elkarteei Udal Plangintzako Aholku Batzordearen eraketari buruzko informazioa emateko. Bilkura horretan, besteak beste, parte hartu nahi duten elkarteek atxikitze-gutuna igortzeko epea zehaztu zen.\nOndoren, otsailaren 10ean eginiko zozketa publikoan, Zallako Udal Plangintzako Aholku Batzordea (UPAB) osatuko duten elkarteen izendapen-proposamena egin zen. Araudian ezartzen denaren arabera, organo hori presidenteak (alkatea), 7 zinegotzik eta udalerriko elkarteen 7 ordezkarik osatzen dute. UPABean behin betiko parte hartuko zuten taldeak hautatzeko egin zen zozketa. Azkenean, honako hauek hartuko dute parte: Elkartzen, Eguen, Ibai Lorak Dantza Taldea, Zallako Gazte Asanblada, Indartu eta Sartalde Kultur Elkartea. Sei elkarte horiez gain, Otsoaren Taldeak ere parte hartuko du, zuzenean, lege-aginduz, ingurumen-arloko bakarra delako.


Adinekoen zaintzari mesede egiten dioten bizigarritasun-baldintzak eta hobekuntzak. Zaintza-politikei buruzko eztabaidarako gogoetak - Arreta Soziosanitarioa Euskadin - Euskadi.eus\nAdinekoen zaintzari mesede egiten dioten bizigarritasun-baldintzak eta hobekuntzak. Zaintza-politikei buruzko eztabaidarako gogoetak\nAdinekoen zaintzari mesede egiten dioten bizigarritasun-baldintzak eta hobekuntzak\nSocial Care Institute for Excellence (SCIE) erakundeak dokumentu bat argitaratu du, etorkizuneko babes eta zainketetan etxebizitzak duen rolari buruz (Commission on the Role of Housing in the Future of Care and Support), zainketa-politikei buruz hausnartzeko eta eztabaidatzeko, Dunhill Medical Trustek sustatuta.\nLehen txosten honek asmoen adierazpen bat planteatzen du Batzordearen helburuari dagokionez, etorkizuneko zaintza-horniduran bizitegi-dimentsioari buruz kontuan hartu beharreko alderdi kritikoak azpimarratuz eta etxean modu independentean bizitzeko zailtasunak izan ditzaketen edo beren premiei laguntzeko aukera gehiago eskaintzen dituen toki batean bizitzeko aukera izan dezaketen adinekoek etxebizitza eta laguntza gehiago hautatu eta izateko plan bat egiteko helburuarekin.\nBatzorde hori 2020ko urrian eratu zen, eta etorkizunean sustatu eta garatu behar diren eredu alternatiboen garapenari buruz hausnartzea proposatzen du (hirugarren adinekoen egoitzei buruzko eredu berritzaileak barne).\nHelburu horrekin, 65 urtetik gorako pertsonen premiak aztertzea proposatzen da, nahiz eta kontuan hartuko dituen lan egiteko adinean dauden helduekin (ikasteko zailtasunak dituztenak barne) eta BAME komunitateen (beltzak, asiarrak eta etniko minoritarioak), LGTBIQ komunitateen (lesbianak, gayak, bisexualak, transgeneroak, queer edo beren sexu-identitatea zalantzan jartzen duten pertsonak) eta horien guztien disalta-egoerekin lotutako jardunbide egokien adibideak.\nErresuma Batuko bizitegi-alternatibak aztertzean, zaintzak ematen dituzten ereduzko etxebizitza sorta bat hartuko du kontuan Batzordeak, besteak beste: Hirugarren adinekoenn egoitzak eta zaharren etxeak, erretiro-komunitateak, etxebizitza babestuak, bizimodu babestua eta bizimodu partekatua deiturikoak. Etxebizitzen definizioan zaintza eta laguntza errazten duten bizitegi-alternatiba guztiak sartzen dira, nahiz eta errekonozimendu unibertsalik ez izan. Hori dela eta, Batzordearen egitekoen artean sektorerako onargarriak diren eta zerbitzu horiek erabiltzen dituzten pertsonek uler ditzaketen definizio berrien proposamena egitea dago.\nAnalisia hasteko bost ereduak:\nHirugarren adinekoen egoitzak eta zaintza-etxeak (egoitza-etxeak eta zaharren etxeak ere esaten zaie) "zaintza pertsonala eta ostatua batera ematen eta arautzen diren lekuak dira. Pertsonak etxebizitza mota horretan bizi daitezke aldi labur edo luzeetanZaharren etxeak errelebo-zaintzarako (atsedenak) erabiltzen badira ere, pertsona askorentzat beren bizileku bakarra da, eta, beraz, beren etxe bilakatzen da, nahiz eta legez ez duten halakorik izaten eta ez duten alokatzen. Zaharren etxeak errelebo-zaintzarako (atsedenak) erabiltzen badira ere, pertsona askorentzat beren bizileku bakarra da, eta, beraz, beren etxe bilakatzen da, nahiz eta legez ez duten halakorik izaten eta ez duten alokatzen.\nErretiro-komunitateak (ospitalez kanpoko egoitzak, lagundutako egoitzak eta erretiratuentzako herrixkak barne) bereziki eraikita daude (edo xede horretarako egokituta) jabetzako, jabetza partzialeko edo errentamendu-kontratu baten bidez okupatutako ostatuekin. Langileek toki horretan lan egiten dute eguneko 24 orduetan, aukerako arreta-zerbitzuekin eta etxeko zerbitzuekin.Ostatu indibiduala eta independentea adineko helduei arreta eta laguntza pertsonala ematea errazteko berariaz diseinatutako eraikin batean dago, eta erosotasunak eskura daitezke lekuan bertan edo komunitatean, oro har. Erresuma Batuan, adineko pertsonentzako 11.000 egoitza inguru daude, eta 456.000 plaza dituzte.\nErretiratuentzako etxebizitzak (etxebizitza babestuak edo erretiro-pisuak ere esaten zaie) etxebizitza independenteak dira salmentarako, jabetza partekaturako edo alokairurako, eta zainketa-planak eta larrialdi-deien sistemak kudeatzen dituzten profesionalak dituzte. Oro har, areto partekatu bat dute, eta lorategi partekatu bat, ikuztegi-zerbitzu bat eta ostalarientzako gela bat izan ditzakete. Normalean, 40-60 plaza ditu, eta gaur egun, Erresuma Batuan 70.000 plaza ditu mota horretako etxebizitzetan.\nLaguntza bidezko bizitza bakarrik eta babesekin bizi daitezkeen edo etxe arrunt bat edo bereziki eraikitako etxe bat lan-adinean dauden heldu ezinduen edo adinekoen kopuru txiki batekin parteka dezaketen pertsonentzat da. Azken kasu horretan, pertsona bakoitzak bere logela izaten du normalean. Jabetzaren gainerakoa espazio komuna da, eta, normalean, horrek gutxienez egongela bat eta sukalde/jangela bat izango ditu. 2020an, Erresuma Batuan 12.800 pertsonak jaso zuten laguntza bidezko bizitza-alternatiba bat.\nBizimodu partekatuaren aukerek bizitoki-alternatiba bat eskaintzen dute, 16 urtetik gorako helduei lagunduz, baldin eta ikasteko ezgaitasunak, osasun mentaleko arazoak edo bizitza independentea zailtzen duten beste premia batzuk badituzte. Gaur egun, adin handieneko taldeen artean, gora egin du lagundutako bizitzaren edo egoitza-arretaren alternatiba gisa. Planek zaintzaile baimendu batekin erlazionatzen dute zaintza behar duen pertsona. Zaintzaileak familia- eta komunitate-bizitza partekatzen du, eta zainketa-premia duen pertsonari zainketak eta laguntza ematen dizkio. Gaur egun, Erresuma Batuak 22.000 eta 30.000 etxebizitza unitate ditu lagundurik; horietatik %76 etxebizitza partekatuak dira, eta gainerako %24 etxebizitza autonomoak.\nEra berean, txosten honek planteatzen du, zahartze-esperientzien izaera berezia dela eta, kasuaren arabera eta pertsona bakoitzaren osasun-egoera, familia-egoera, laguntza-sareak, finantza-malgutasuna eta bizitzaren ikuspegi orokorra bezalako faktoreen arabera, etxebizitzaren arloko premiei modu desberdinean erantzun ahal izatea eta alternatiba horiek pertsona guztien eskura egotea.\nBizigarritasun-alternatibei buruzko gogoetan zaintzak ematearekin batera landu beharreko alderdi kritikoen artean, txosten honek gaur egun etxebizitzetan laguntza-eskaria areagotzen duten estres-faktoreen garrantzia azpimarratzen du:\nFaktore demografikoak, hala nola Erresuma Batuari eragiten dion biztanleriaren zahartzea (2048an biztanleriaren % 25ek 65 urte baino gehiago izatea espero da) eta bizi-itxaropenaren hazkundea, baina ez desgaitasunik gabeko urteak.\nFaktore ekonomikoak azken 12 urteetan Erresuma Batuan gizarte-laguntzaren finantzaketa murriztearekin lotuta daude, eta arreta eta laguntza erraztuko duten etxebizitza berrietan inbertitzeko tokiko agintariek duten gaitasuna modu larrian mugatu dute.\nBabesdun bizitegi-eskaintza urria 2017an egindako kalkuluen arabera, 71.000 ohe beharko dira, gehi Erresuma Batuak 2025erako dituen beharrak. 2029an, 260.000 plaza beharko dira gutxienez erretiro-komunitateetan.\nEta faktore horiek hainbat erronkarekin konbinatzen dira, pertsonei arreta eta kalitatezko laguntza emateko alternatibak ematen dituzten bizileku-aukerak emateko orduan, eta malgutasun egokiarekin batera, hala nola merkatuaren hauskortasuna(zainketarako bizileku-alternatibak ematen dituztenak); botere publikoek oso gutxi hautematea/ulertzea bizitegi-zailtasunek zaintzak emateari dagokionez duten garrantzia; eskulan gutxi egotea gizarte-laguntzan eta zainketetan eta gizarte-aldagarritasuneko komunitateen kalitatean eragina duten bizitoki-arazoak izateko; Lan-eskuaren eskasia gizarte-laguntzak eta zaintzak emateko; zainketen kalitatearen aldakortasuna; komunitate batzuei laguntzen dieten desberdintasunak, laguntzadun bizileku-aukerak eskuratzeari dagokionez; Erresuma Batuan bakarrik bizi diren edo bakarrik bizi diren pertsonen kopuru handia; dementzia gero eta handiagoa; edo teknologia berrien zeregina zainketetan laguntzak emateko orduan.\nBatzorde honen arabera, ezaugarri hauek izan beharko ditu etorkizuneko zaintzarako laguntzak dituen edozein bizileku-alternatibak:\nNahi duten lekuan eta beren burua identifikatzen duten komunitate batean zaintzan laguntza emango dien etxebizitza bat eskuratzea.\nAhalik eta independentzia-mailarik handiena sustatzea ahalik eta denbora luzeenean.\nPertsonak eta harremanak ardatz dituzten zainketak, arreta pertsonalizatua emateko eta zaintzak behar dituzten pertsonen gizarte eta osasun-sistemen eta familia- eta soziabilitate-sareen (barnekoak eta kanpokoak) arteko harremanak sustatzeko.\nZaintzak sustatzea, pertsonen indarguneetatik abiatuta, eta ez haien mugetatik abiatuta (adina, desgaitasuna, gaixotasuna, etab.). Horrela, zaintza beste harreman bat bezala hautemango da, eta ez trantsizio gisa, pertsonak batuko dituzten etapertsonak komunitatearen baliabideekin lotuko dituzten komunitateak sortzearen aldeko apustu argiarekin, pertsona bakoitza non bizi den alde batera utzita.\nArreta eta laguntza-aukerak askatasunez aukeratzeko eta kontrolatzeko aukera ematea, baliabideak edozein direla ere.\nBerdintasuna sustatuta, adina, etnia, generoa, sexu-orientazioa, desgaitasun-egoera eta abar alde batera utzita.\nIkasteko eta kalitate handiko zerbitzuak emateko gaitasuna duen lan-indarra garatuz (profesionalen plantillak).\nElkarrekin ekoiztu eta erabaki partekatuak hartzen dituzte beren bizitoki-ingurunean zaintzak ematen dituzten pertsonek.\nGaur egun, Batzordearen lan-esparrua hainbat gai jorratzen ari da, hala nola babesdun bizitoki-alternatiben plangintza-sistemaren erreforma, horrelako alternatiben definizioa (izan ere, erretiratuentzako komunitate-etxebizitza ez dago gaur egun definituta eta plangintza-sistemaren barruan sartuta, eta horrek zaildu egiten du hura sustatzea/eraikitzea, adinekoentzako egoitzekin alderatuta), erretiratuen komunitateentzako arau-esparru bat definitzea edo jabetza-aukera egokiagoak sustatzea.\nPrebentzioaren ikuspegi estrategikoa\nErresuma Batuan, osasunaren, gizarte-laguntzaren eta etxebizitzaren arloko politika guztiek prebentzioaren eta esku-hartze goiztiarraren aldeko bultzada nabarmena erakusten dute; horregatik, Batzordeak prebentzioaren aldeko apustua egin du, bere estrategiaren ardatz gisa: etxebizitzaren kalitatea hobetzeko, arreta eta babesa erraztuz.\nHelburu horrekin, etorkizuneko erreformetan honako hauek kontuan hartzea proposatzen da:\nEtxebizitzan inbertitzeko konpromisoa, pertsonak hazi eta bizi izan ziren lekuarekiko errespetuzko arreta eta babes-aukerak errazteko, ez milia batzuetara edo beste eremu batean.\nSareko lan gehiago, arreta integratuko sistemen (osasuna eta arreta lotzen dituzten duela gutxi eratutako elkarteak) eta bizimodu independenterako nahiz kolektiborako etxebizitza sorta zabalagoa garatzeko etxebizitzak eskaintzen dituztenen artean.\nPertsonen independentzia eta ongizatea mantentzeko laguntza teknologikoak (telelaguntza, telemedikuntza, telelaguntza, lanarekin lotutako teknologia, komunikazioaren teknologia, entretenimenduaren teknologia, etxe adimenduna) azkarrago hartzea.\nGai honi buruz argibide gehiagorik behar izanez gero, ondorengo txosten kontsultatu: "Etxebizitzaren eta zaintzen etorkizuneko alternatibak: adinekoei zaintzak eta laguntzak ematen dizkieten etxebizitzak hobetuz "(Future options for housing and care: Improving housin that facilitates care and support for older people), (Commission on the Role of Housing in the Future of Care and Support (Etorkizuneko laguntza eta zainketetan etxebizitzak duen rolari buruzko batzordea) erakundeak egina eta Social Care Institute for Excellence (SCIE). argitaratuta.\nSocial Care Institute for Excellence (SCIE) Erresuma Batuko gizarte-laguntzara bideratutako irabazi-asmorik gabeko agentzia da. Bere proiektuen artean, NICE Collaborating Centre for Social Care da buru, NICE erakundearen gizarte-arretarako jarraibideen garapena bere gain hartuta eta Commission on the Role of Housing in the Future of Care and Support erakundearen idazkaritza teknikoa garatuta.\nAdineko pertsonen zentroak\nIraupen luzeko zainketa eredua\nBeharrizan bereziak dituzten umeak


Mundakako Udala - Surfa\nMundakako ezkerreko olatuak harrotasunez betetzen du herria, eta badu arrazoirik, Europa mailan kategoria horretako olatu hoberentzat jotzen baitute.\nEzkerreko olatu famatu honek mundu osoko surflari ugari erakartzen ditu eta, ondorioz, ura surf taulen koloreez betetzen du. Olatua Mundakako hondarpean hasi eta Laidako hondartzan bukatzen da. Hego-hego-mendebaldeko haizeek sortzen duten uhin honek 4 metroko altuera eta 400 metroko luzeera izan ditzake. Urak tutu biribil bat eratzen du, eta barnean surfean ari diren surflariek kostalde osoa ikus dezakete; ezaugarri horrek balio erantsia ematen dio olatuari.\nMundakako uretan nazioarteko txapelketa bat antolatzen da urtero eta Munduko Zirkuituko egoitza izan da bederatzi aldiz. Hori dela eta, munduko surflari hoberenetako batzuek olatu honetan handiagotu dituzte beraien garaipen-zerrendak, hala nola, Mark Occhilupo, Kelly Slater, Bobby Martínez eta Adriano de Souza surflariek.\nZalantzarik gabe, Mundakako ezkerreko olatuak turismoa erakarri egiten du, eta ez Mundakara bakarrik, Euskadi osora baizik. Udalerriak pozez jasotzen ditu bertako gastronomia aberatsaz, ikuspegi zirraragarriez eta jendearen adeitasunaz gozatzen duten bisitari mordoa, bai surflariak baita bestelako turistak ere.\nHelbidea: Joseba Deuna, 2 - 48360 Mundaka\nTelefonoa: 94 617 72 00\nFaxa: 94 687 68 41\nOrdutegia: Ostirala eta larunbata, 19:00etatik 22:00etara\nArduraduna: Vicente Sanz


Euskara | HerriKolore\nBarakaldok mintzodromoaren 6.edizioa hartuko du\nBerbalagun egitasmoaren oharra:\nBadator Korrika Barakaldora\nKorrikaren eldarnioan, euskara plazara atera behar dugula inoiz baino ozenago oihukatzen ari garelarik, zilborrari begiratzeko eskatuko dizuet une batez. Zapatilak janzteaz batera etor dakizuela lehenengo klik-a: bai, bihartik aurrera supermerkatuko langileari euskaraz odainduko diot.\nTxillardegiren Klika Korrika dokumentala egongo da ikusgai Barakaldon\nDatorren asteko asteartean, martxoak 19, 19:00etan, KikarArtean espazio KreAktiboan (Martxoaren 8ko plazan, Union Sport tabernaren ondoan), Txillardegiren Klika dokumentala izango dugu Korrika kulturalaren baitan. Erantsita dituzue kartelak nahieran zabaltzeko eta beheko testua girotzeko erabil dezakezue:\nSasiburuk Korrikako ibilbidea egiteko prestakuntzei buruzko tailerra antolatu du\nEgin klika eta atleta profesionalekin prestatu zaitez!! Korrikan parte hartu nahi duzu eta ez duzu aspaldi zapatila batzuk jarri. Zure kirolik gustokoena lagunekin eta euskeraz egin nahi baduzu, hau da zuretzat egindako egitasmoa! Gurekin Presta zaitez Entrenamenduaren inguruko aholkuak, nola ekidin lesioak lasterketa teknika hobetu eta korrikaren ibilbidea aurretik ikustekoaukera izango duzu.\nSan Bizenteko jaiek emango diote hasiera Barakaldoko Korrika Kulturalari\nDatorren asteburuan hasiko dira San Bizenteko jaiak eta Korrika batzordeak aprobetxatuko ditu jaia hauek Korrika kulturalari hasiera emateko. Horretarako hainbat ekimen antolatu dituzte. Lehenengo iganderako, urtarrilak 20, kantu poteo bat prestatu dute, eguerdiko 12:30ean hasiko dena Gran Parada tabernan. 14:00etan Korrikaren aldeko argazki erraldoia egingo dute, urtero bezala. Bigarren asteburuan, igandean ere bai, Korrikaren aldeko arropa jarriko dute salgai azokan.


naiz: agenda - ‘Emakumea eta Gerra Zibila’\nUrrian zehar, ‘Emakumea eta Gerra Zibila’ jardunaldiak ospatuko dira Bilbon. Gogorak Euskadiko Artxibo Historikoarekin batera antolatu du hitzordua, Gerra Zibilean emakumeek izan duten paper aktiboa jendarteratzeko beharrak eraginda.\nGuztira, hiru hitzordu izango dira: irekiera ekitaldia, urriaren 4an; urriaren 18ko mahai-ingurua eta urriaren 25ean ospatuko den Susana Koska zuzendariaren ‘Mujeres en pie de guerra’ dokumentalaren emanaldia eta mahai-ingurua. Irekiera hitzaldia Mary Nash-ek eskainiko du, Historia Garaikideko Katedradun Emeritua Bartzelonako Unibertsitatean, eta historia ikerketan genero ikuspegia aplikatzen aintzindaria.\nIzan ere, sarri askotan, ezagutzera ematen den emakumearen rol-a oso murriztua aurkezten da; gerraren biktima den poblazio zibil huts bezala, bere zeregin sozial eta politikoa alde batera utzita. Finean, helburua, Memoria Historikoaren gaia jorratzerakoan nagusitu ohi den ikuspegi androzentrikoa indargabetzea da.\n‘Alava Sarea 1936-1947. Emakume ikusezinak. Elkartasuna eta espioitza’ erakusketak osatzen du jardunaldien egitaraua. Josu Chueca EHUko Historia Garaikideko irakaslea da erakusketaren komisarioa eta urriaren 5etik 30era zabalik egongo da.\nBere ikerketa, frankismoa indarrean zelarik, Gerra Zibilaren garaiko emakume errepublikar eta erresistentzia antifrankistari buruzkoa izan zen. Bere lehen liburuak duela 40 urte argitaratu ziren eta emakume errepublikarrek Gerra Zibilean izan zuten protagonismoa ezagutzera eman zuten.\nUrriaren 4an, 18:30ean. Irekiera ekitaldia eta hitzaldia ‘Gerra Zibila genero ikuspegitik’, Mary Nash.\nUrriaren 18an, 18:30ean. Mahai-ingurua ‘Euskal emakumeen aktibismo sozial eta politikoa Gerra Zibilean’, Gurutze Ezkurdia, Ascensión Badiola eta Eztizen Mirandaren parte-hartzearekin.\nUrriaren 25ean, 18:30ean. Susana Koska zuzendariaren ‘Mujeres en pie de guerra’ dokumentalaren emanaldia eta mahai-ingurua María González Gorosarri eta Amagoia Gurrutxaga Urangarekin.\nUrriaren 5etik 30era zabalik egongo da ‘Alava Sarea 1936-1947. Emakume ikusezinak. Elkartasuna eta espioitza’.


San Andres auzoa, Soraluze | Jaia\n10:00-14:00 III. Auzo ferixia Auzoko abere eta produktuen erakustaldia. Umeendako tailerrak. 15:00 Bazkaria elkartean, bertsolariek eta trikitilariek alaituta. 18:30ean Asier eta Iñakiren Omenezko XVIII. Pelota Txapelketako finala. Tartean, umeendako puzgarriak. 21:00etan Herri-afaria: bakailau tortila, sahieskia entsaladarekin, postrea, kafea eta kopa. 20€ Erromeria Mirari, Aintzane eta Lutxurdiorekin.\nSan Andresko jaiak San Andres auzoa\n10:00-14:00 III. Auzo ferixia\nAuzoko abere eta produktuen erakustaldia. Umeendako tailerrak.\n15:00 Bazkaria elkartean, bertsolariek eta trikitilariek alaituta.\n18:30ean Asier eta Iñakiren Omenezko XVIII. Pelota Txapelketako finala.\nTartean, umeendako puzgarriak.\n21:00etan Herri-afaria: bakailau tortila, sahieskia entsaladarekin, postrea, kafea eta kopa. 20€\nErromeria Mirari, Aintzane eta Lutxurdiorekin.\nPelota txapelketako finala\nSan Andresko frontoian, Soraluze | Kirola\nFinal erdiak jokatuta, uztailaren 13an, 18:30etan, finala eta 3. eta 4. postuetarako partidak jokatuko dira San Andresko jaietan XVIII. txapelketari amaiera emateko.\nPelota txapelketako finala San Andresko frontoian


Ekimena 3. Sektorearen pertsonalizazioa bultzatu, eta turismo-lanbideak babestu - Gobernu Programa. Legealdia: 2016 – 2020\nEkimena 3. Sektorearen pertsonalizazioa bultzatu, eta turismo-lanbideak babestu\nBERRIA. ISEAK fundazioari dirulaguntza ematea, 2020-2021\n2020/01/10. 80.000 € ( Urte anitzekoa) Izapidetzeko zain\nBERRIA: 2020 / 6: Ebazpena, Turismo eta Merkataritzako sailburuordearena, zeinaren bidez Camaras de Comercio Vascas-Eusko Ganberaki diru-laguntza izenduna onartzen zaion "Berriz Empresas" programarako (Merkataritza Zuzendaritzarekin batera partekatutako programa) 2019 2020\n2020/01/08: 83.000 € . Izapidetzeko zain\nBERRIA: SEA EMPRESARIOS ALAVESES elkarteari diru-laguntza izenduna ematea\n2020/01/10: 82.600 €. Izapidetzeko zain\nBERRIA: Gipuzkoako Ostalaritza Elkarteari diru-laguntza izenduna ematea 2020\n2020/01/10:144,500 €. .Izapidetzeko zain\nBerria: diru-laguntza izenduna Bizkaiko Ostalaritza Enpresarien Elkarteari (2020)\n2020/01/10: 185.850 €.Izapideak hasteko zain\nTolosaldean EGko produktuaren klubeko enpresekin prestakuntza enpresentzat definitu eta garatzea argazkitan, mugikorraren bitartez, sare sozialetan, webguneetan eta abar edukiak txertatzeko.\nEuskadiko turismo aktiboaren eskaintzaren azterlana martxan jartzea.\nAzterlan sektorial bat egitea Euskadiko turismo aktiboaren sektoreko eskaintzaren oraingo egoera dimentsionatu eta ikusgarritasuna emateko helburu nagusiarekin. 230 enpresek beteko duten online galdetegiaren bitartez informazio hau bilduko da: enpresa horien profila (enplegu-kopurua, fakturazioa…), eskaintzaren tipologia (zer saltzen duen, nola saltzen duen, bere estrategia, bezeroekiko harremana…) eta dituzten bezeroen tipologiaren identifikazioa.\nBerrikuntza Proiektuak: Barnetegi Teknologikoak. GIPUZKOAKO hurrengo Barnetegiaren iragarpena eta deialdia kudeatu da (azaroaren 27an Jesuskoa Landetxean Zumaian)\nBerrikuntza Proiektuak: Smart Destination Programa. Irailean heldu zaie bi jarduerei:\n1.- Txosten Diagnostikoa eta Ekintza Plana Vitoria-Gasteizerako: Vitoria-Gasteizko txostena eta ekintza-plana garatzea Helmuga Turistiko Adimendun bilakatu dadin. Hau da, Txosten Diagnostikoa eta Ekintza Plana burutzea Vitoria-Gasteiz Helmuga Turistiko Adimendun bilakatzeko. Horrek aukera emango du Helmuga Turistiko Adimendun baten oinarri estrategikoen inguruan helmugaren ikuspegi integratzaile bat izateko, Vitoria-Gasteizko Udaletik martxan jarritako ekintzen bitartez, baita Ekintza Plan bat proposatzeko ere, helmugaren aldaketa eraginkorrari hasiera ematearren.\nHauek dira lortu nahi diren helburu nagusiak:\n- Abiaburuko egoera zehaztea eta helmuga karakterizatzea.\n- Erakunde kudeatzaileak burututako jarduerak identifikatzea Helmuga Turistiko Adimendunen bost oinarri estrategikoen esparruan.\n- Txosten Diagnostikoa eta Ekintza Plana lantzea Helmuga Turistiko Adimendun bat bilakatzeko helmugak burutu behar dituen ekintzak hasi ahal izateko.\n- Ekintza horiek amaitutakoan Helmuga Turistiko Adimendun ikurra jasoko du helmugak, HTAren filosofiarekin konpromisoa hartu duela adierazten duena.\n- Helmuga, aurretik kide egin ez bada, kide titular gisa elkartuko da Helmuga Turistiko Adimendunen Sarera, eta sareak ematen dituen laguntza-zerbitzuak jaso ahal izango ditu.\n2.- Ekintza Planaren segimendu-ebaluazioa Donostiaren eraldaketarako: Exekuzioaren segimendua egingo da hiriak behin betiko Helmuga Turistiko Adimendun izateko jarraitu behar duen ibilbide-orriaren exekuzio-maila ziurtatzeko.\nBerrikuntza Proiektuak: Smart Business Programa. Ondoko laguntza-ekintzak burutu dira:\n· 33 Diagnostiko Bisita 13 Helmugatan\n· 62 Segimendu Bisita 14 Helmugatan\n· 4 Laginketa Bisita 4 Helmugatan\n· 6 Prestakuntza Tailer 3 Helmugatan\n· 13 Ebaluazio Bisita 4 Helmugatan\nKalitate Proiektuak: SEKTOREAK Programa. Bozeramaile gisa parte hartzea Ziurtapen Batzorde Sektorialean (CCS) Kudeaketa Publikoa: 46 espediente estatal berrikustea.\nEuskadi ziurtagirien ezarpenen segimendua egitea eta haiek hobetzea: 11 espediente berrikusi dira.\nKalitate Proiektuak: SICTED Programa. Ondokoak egin dira:\n· 131 Asistentzia Tekniko\n· 508 Ebaluazio 28 helmugatan egiteko\n· Ebaluazio-irizpideak homogeneizatzeko jardunaldia\n· Lankidetza Turismoko Estatu Idazkaritzarekin ebaluazio-prozesuak baliozkotzeko\n· 2019/09/26 SETek deitutako Helmuga arteko Batzordean parte hartzea\nPrestakuntza Proiektuak: Campus Anfitrioiak. Turismoko Estatu Idazkaritza, Autonomia Erkidegoekin lankidetzan, turismoaren arloko lehiarako bere prestakuntza-programa aldatzen ari da, Hezkuntzarako eta Prestakuntzarako Europako Esparru Estrategikoaren (ET2020) printzipioetan oinarrituta, MOOC metodologien aplikazioren bitartez.\n2019ko udazkeneko deialdia atera da, 1.230 plaza eskaintzeko aukera ematen duena; % 65 gehiago 2019ko udaberriko deialdian eskainitako plazen aldean. Programa publiko honi zuzenduta dago:\n• Detailearen Kultura. Helmuga turistikoetako bai “jabeentzat eta bitarteko aginteentzat” bai “bezeroarekin harremanetan dauden langileentzat” (20 ikastaroz osatua)\n• Helmuga Detailean. Beren helmugetan turismo-plangintzan lan egiten duten eragile publikoentzat (ikastaro batez osatua)\nPrestakuntza Proiektuak: Campus Enogastronomikoa Basquetourren eta Arabako Errioxako Ardoaren Ibilbidearen arteko Lankidetza Akordioaren Zirriborroaren kudeaketa 2019-2020 Campus Enogastronomikoaren IV. ediziorako.\nPrestakuntza Proiektuak: Campus Enogastronomikoa. Mugaritz jatetxeko Andoni Aduriz eta Baluarte jatetxeko Óscar García chefekin itxi du Arabako Errioxako Ardoaren Ibilbideak Eskualdeko Campus Enogastronomikoaren hirugarren edizioa, prestakuntza-ekitaldi aurreratuena sektore enoturistikoan. Emaitzak aztertu dira. Edizio honetan –aurtengo otsaila artean eta maiatzaren 24ra arte garatua– HOGEITA HAMAR ikastaro espezifiko baino gehiago eman dira, askotariko gaiei helduta. Ikastaro horietan, profesionalek aukera izan dute beren ezagutza zabaltzeko, baita birziklatu eta espezializatzeko ere.\nEdizio honetako berritasun handien artean daude online prestakuntza-ikastaroak, eskaintza presentzialaren osagarri izateko eskainiak.\nZehazki, ikasleek bi orduko Ezagutza Pilulak jaso zituzten, baita 20 orduko Ikastaroak ere gai hauetan: ardo-dastaketa profesionala, bezeroarentzako arreta hizkuntza desberdinetan, ardo-uztartzea, marketing eta branding enoturistikoa.\nItxierako ekitaldian Andoni Luis Aduriz sukaldaria izan zen, Mugaritz jatetxekoa (bi Michelin izar). Óscar García chefak ere parte hartu zuen, Baluarte jatetxekoak (Michelin izar bat) eta afari bat eman zuen Essencia Wine Bar-eko jabe eta Basque Culinary Center-eko irakasle Dani Cormanek hautatutako ardoekin.\nLehia Proiektuak: EMET 2019 espedienteak ebazten laguntzea: laguntzak turismo-enpresen ekintzailetzari eta lehiakortasunaren hobekuntzari. Bestalde, PTT 2019 espedienteak ebazten laguntzea: laguntzak turismoko lurralde-proiektuei.\nLehia Proiektuak: Lehiakortasun turistikoaren ziurtagiriak dituzten enpresen sari-banaketa; 500 enpresa baino gehiago dira 2018an ziurtagiri hauek jaso dituztenak: Kalitate turistikoaren Q eta Kalitate Turistikoa eta Jardun Egokiak programak; Smart Business; Eraginkortasun energetikoa eta Europako Etiketa Ekologikoa (Ecolabel).\nLehia Proiektuak: Euskal Turismoaren Astea. Turismo, Merkataritza eta Kontsumo Sailak helburu honekin antolatzen du Turismoaren Astea: industria sortu berri gisa turismoak duen garrantzia nabarmentzea, baita sektorearekiko lankidetzak ere. Euskadi Autonomia Erkidego lehiakorrena izan da turismoaren sektorean, Exceltur-en azkeneko Monitur txostenaren arabera.\nLehia Proiektuak: Euskadi lehentzat hartzen da Lehia Turistikoan Espainiako Autonomia Erkidego guztien artetik. Euskadi aitzindaritzat hartu da lehia turistikoan Exceltur-en azkeneko Monitur txostenaren arabera. Txostena gaur aztertu da Lehendakaria eta Reyes Maroto Ministroa izan diren ekitaldi batean.\nBERRIA. ISEAK fundazioari dirulaguntza ematea, Euskadiko turismo-sektorean eragingo duten inpaktuaren diagnostikoa eta ikerketa egiteko\n2019/10/01. Dirulaguntzen plan estrategikoa eguneratzeko zain. Fasea: KEBri nahitaezko txostena eskatu zaio, Gobernu Kontseilura igorri aurretik. . 2019/10/15: Gobernu Kontseiluak zuzeneko dirulaguntza onartu dio.\n2019/10/30: Dirulaguntzaren % 60a ordaindu da.\nBERRIA 2019 / 3: Ebazpena, Turismo eta Merkataritzako sailburuordearena, SEA EMPRESARIOS ALAVESES elkarteari diru-laguntza izenduna onartzen diona 2019. ekitaldian jarduera turistikoaren bikaintasuna bultzatzeko jarduerak gauzatzeko, Euskadiko turismo-industria indartuz.\n2019/03/29. Ebazpena 2019ko otsailaren 25ean sinatu da. Dirulaguntzaren lehenengo ordainketa (%30) 2019ko martxoaren 28an egin da. 2019/10/01. Diruz lagundutako jarduerak gauzatzen\nBERRIA 2019 / 2: : Ebazpena, Turismo eta Merkataritzako sailburuordearena, Gipuzkoako Ostalaritza Elkarteari diru-laguntza izenduna onartzen diona 2019. ekitaldian jarduera turistikoaren bikaintasuna bultzatzeko jarduerak gauzatzeko, Euskadiko turismo-industria indartuz.\n2019/03/29. Ebazpena sinatu da 2019ko otsailaren 13an. Dirulaguntzaren lehenengo ordainketa (%30) apirilaren 24an egin da, 2019/10/01. Diruz lagundutako jarduerak gauzatzen\nBERRIA 2019 / 1: Ebazpena, Turismo eta Merkataritzako sailburuordearena, Bizkaiko Ostalaritza Elkarteari diru-laguntza izenduna onartzen diona 2019. ekitaldian jarduera turistikoaren bikaintasuna bultzatzeko jarduerak gauzatzeko\n2019/03/29. Ebazpena 2019ko otsailaren 25ean sinatu da. Dirulaguntzaren lehenengo ordainketa (%30) 2019ko martxoaren 27an egin da. 2019/10/01. Diruz lagundutako jarduerak gauzatzen\n2020/01/10: diru laguntza izenduna justifikatu eta likidatu gabe dago\nUrriaren 2an, Prestakuntza Jardunaldia Eltziegon: Erabilera turistikoko etxebizitzak eta etxebizitzetako logelak eta XXI mendeko turismo-bulegoa.\n2019ko Turismo, Merkataritza eta Kontsumo Sariak (TCC 2019-07) emateko ekitaldia diseinatu, antolatu, ekoitzi eta gauzatzeko zerbitzua kontratatzeko plegua. Abenduaren 12an egin zen, Tabakaleran, Donostian.\nKultur Atelier enpresari esleitua.\nAgindua, 2019ko irailaren 3koa, Turismo, Merkataritza eta Kontsumoko sailburuarena, 2019rako Euskal Turismoaren Sariak deitu eta arautzen dituena (EHAA, 2019ko irailaren 18koa).\nSariak Mimo San Sebastian Food, Gasteizko Hotel Jardines de Uleta Suites eta Zuberoa jatetxeko Arbelaitz familiarentzat izan ziren, berrikuntza, iraunkortasuna eta ibilbide profesionala kategorietan, hurrenez hurren. Epaimahaiaren aintzatespen berezia jaso zuen Itxaslehor enpresak ere.\nEHAA, 19/12/13: Agindua, 2019ko azaroaren 19koa, Turismo, Merkataritza eta Kontsumoko sailburuarena, 2019rako Euskal Turismo Sariak ebazten dituena.\n2016ko martxoaren 15ean sinatutako lankidetza-hitzarmena DEUSTUKO UNIBERTSITATEKO Gizarte eta Giza Zientzietako Fakultateko Turismo Sailarekin, bertako ikasleak praktikan egin eta prestakuntza jarduerak jasotzeko. Ebazpena egin da: Ebazpena, 2019ko ekainaren 14koa, Turismo eta Merkataritzako sailburuordearena, zeinaren bidez 25.000 euroko dirulaguntza izendun bat ematen baitzaio erakunde horri, ikasleak prestatzeko praktikak eta ekintzak egin ditzan 2019. urtean.15.000 euroko dirulaguntzaren lehen ordainketa egin zen, 19/07/12an. Dirulaguntza emateko ebazpenaren eranskinean identifikatutako jarduketak 2019ko ekitaldian gauzatuko dira. 2020ko urtarrilaren 14an erakunde onuradunak diruz lagundutako jardueren eta egindako gastuaren justifikazioa aurkeztu du, gastuen eta sarreren behin betiko memoria eta balantzea aurkeztuz. Ados egonik, egun berean "O" kontabilitate-agiria egitea eskatu da, dirulaguntzaren bigarren ordainketa eta likidazioa egiteko, 10.000 euroko zenbatekoan..\nTurismo, Merkataritza eta Kontsumo Sailak postontzi bat ireki du bere webgunean ostatu irregularrak modu anonimoan eta formulario erraz baten bidez salatzeko (2019/10/15)\nNetworkingeko tailerrak garatzea enpresentzat, “Euskadi Familia Turismoa”ren barruan, Arraunetxen, Orion (ekainaren 13a)\n“Kostaldeko turismo aktiboaren sektorean arrakastaz lehiatu” tailerra, euskal kostaldeko enpresa nautikoentzat eta turismo aktiboko enpresentzat, Getxoko Udalarekin eta Wildsea Europe (Elkartegi Las Arenas, 2019/06/04) sarearekin batera antolatuta.\n24 enpresak parte hartu dute.\n4,25 (5etik) puntuko balorazioa.\nEuskal Kostaldeko Museoen Hileko balioespen-txostena: 3.200 pertsonak parte hartu dute jardueretan, eta ia zentro guztiek bete dituzte edo gainditu dituzte ezarritako helburuak.\n- Sareko 42 zentroen udako eskaintzaren agenda bateratua: ordutegiak uda aldian, jarduera bereziak, aldi baterako erakusketak etab.\nPrestakuntzako Proiektuak: Ikastaro berriak deitu dira Anfitriones Programan (Cultura del Detalle eta Destino en Detalle)\nPrestakuntzako Proiektuak: Arabako Errioxako hirugarren Campus Enogastronomikoaren itxiera. Aurrez aurreko 29 ikastaro egin dira, goizez eta arratsaldez, eta 270 pertsonak jaso dute prestakuntza. 2 ordutik eta 16 ordura bitarteko prestakuntza-ekintzak izan dira, eta hainbat gairi buruzkoak: marketina, salmentak eta komunikazioa, giza baliabideak eta talentuaren kudeaketa, ostalaritza eta merkataritza, ingurumena eta jasangarritasuna eta turismo-zerbitzuak.\nPrestakuntzako Proiektuak: Prestakuntza-katalogoa: “Argazkigintza gastronomikoa”ri buruzko tailer praktikoen pilotua, Euskadi Gastronomika proiektuaren prestakuntza-planaren barruan.\nBerrikuntzako Proiektuak: Barnetegi Teknologikoak: Onetsi da lankidetza Sprirekin, zerbitzua emateko. Aurreikusi da 3 barnetegi teknologiko turistiko egitea 3 lurraldeetan. 2 barnetegi egitea:\nBIZKAIA: maiatzaren 15ean, Zeanuriko Etxegana hotelean. 8 bertaratu dira.\nARABA: ekainaren 11n, Murgiako Casa del Patrón hotel jatetxean. 10 bertaratu dira.\nMartxoaren 20tik ekainaren 20ra bitartean GIPUZKOAko hurrengo barnetegiaren deialdia argitaratzea: azaroaren 27an, Zumaiako Jesuskoa landetxean.\nBerrikuntzako Proiektuak: Smart Destination programa: Proiektuak informazio publikoaren pean jartzeko UNE arauaren prozesua betetzea:\n· PNE 178503 “Turismo-helmuga adimendunak. Turismoari aplikatutako semantika”. https://srp.une.org/Home/Details/9270\n· PNE 178504 “Hotel digitala, adimenduna eta konektatua (HDAK) turismo-helmuga adimenduneko / hiri adimenduneko plataformei. Eskakizunak eta gomendioak”. https://srp.une.org/Home/Details/9274\nBerrikuntzako Proiektuak: Smart Business programa: Programa 2019ko maiatzaren 22an hasi zen, eta honako hauek egin dira:\n· 38 diagnostiko-bisita 10 helmugatan: Bilbo, Debabarrena, Gorbeia inguruko mendiak, Getxo, Gorbeialdea, Arabako Mendialdea, Oarsoaldea, Santurtzi. Arabako Haranak eta Vitoria-Gasteiz\n· 14 segimendu-bisita 5 helmugatan: Debabarrena, Gorbeia inguruko mendiak, Gorbeialdea, Oarsoaldea eta Vitoria-Gasteiz\n· 3 laginketa-bisita 3 helmugatan: Oarsoaldea, Santurtzi eta Vitoria-Gasteiz\nBerrikuntzako Proiektuak: Smart Business programa: Hasi da Euskadiko turismo-agenteen prestakuntza “Smart Business"en\nAbian jarri da “Smart Business" programa; programak euskal turismo-enpresak teknologiaren erabilera egokian aholkatzen ditu.\nPrograma 2011n hasi zen, “IKTen erabilerako jardunbide egokiak” izenarekin, eta laguntza ematen die urtean 200 turismo-enpresa ingururi, beren lehiakortasuna hobetzeko eta kostuak murrizteko, tresna teknologikoen erabilera egokiaren bidez.\n2030eko Euskal Turismoaren Estrategiarekin bat etorriz, aurten programaren izena, metodologia eta eredua aldatu egin dira, turismo-helmuga adimendunak (THA) enpresa-ikuspegitik duen ulertzeko modua osatzen duen programa bilakatzeko. Horrela, enpresek prestakuntza teknologikoa jasotzen dute, baina beste alderdi batzuk ere barne hartzen dituzte, besteak beste jasangarritasuna eta irisgarritasuna.\nAurten programan 220 enpresak parte hartzea aurreikusten da: 72 Arabakoak, 76 Bizkaikoak eta 72 Gipuzkoakoak.\nKalitateko Proiektuak: SEKTOREAK programa: Kide eginkizunetan parte hartzea Kudeaketa Publikoko Ziurtagiri Sektorialeko Batzordean: Estatuko 33 espedienteren berrikuspena.\nEuskadiko establezimendu egiaztatuen segimendua eta hobekuntza: 11 espediente berrikusi\nKalitateko Proiektuak: SICTED programa: Honako hauek egin dira:\nA) Laguntza emateko ekintzak:\n· Aurrez aurreko 21 prestakuntza, 4 helmugatan\n· 101 laguntza tekniko\n· 126 ebaluazio 14 helmugatan\n· Segimenduak honako hauei: 126 enpresaren konpromisoak betetzea; 14 turismo-mahai garatzea; Ekaineko Batzordean nabarmendutako 126 enpresa.\nB) Lankidetza-ekintzak: Sortu da “SICTED erkidegoa”, 6.000 agente baino gehiagorentzat irisgarria.\nLehiakortasuneko Proiektuak: Basquetourrek euskal turismo-sektorerako turismo-hornitzaileen Katalogoaren bertsio berria kudeatzen eta argitaratzen du: http://catalogo.basquetour.net/. Katalogoa 7 hornitzaile berrirekin eguneratu da, eta ordurako bazeuden 29ren aldaketak sartu ditu.\nTresnaren helburua da zerbitzu teknologikoen enpresetara eta kalitatean eta ingurumen-jasangarritasunean espezializatuta dauden aholku-etxeetara jotzeko bide ematea eta, horretarako, merkatuan dagoen eskaintza erakustea, modu antolatuan eta argian.\nGuztira, katalogoak 172 hornitzaile teknologiko, SICTEDekin homologatutako 35 kontsultore eta Turismo Kalitateko Qrekin homologatutako 92 kontsultore eta ECOLABELekin homologatutako 8 jaso ditu.\nEkimen hori 2017-2020rako Plan Gidariaren eta Marketineko Planaren jarduketetan sartzen da, garapen teknologikoa eta berrikuntza, kalitatea eta ingurumen-jasangarritasuna sustatzeko Euskadiko turismo-enpresetan.\nLehiakortasuneko Proiektuak: Euskal Turismoaren Astea. Turismo, Merkataritza eta Kontsumo Sailak Turismoaren Astea antolatu du, turismoak industria berri gisa duen garrantzia eta sektorearen lankidetza nabarmentzeko”. Euskadi turismoaren sektoreko autonomia-erkidego lehiakorrena izan da, Excelturren azken Moniturren arabera.\nLehiakortasuneko Proiektuak: Hautagaitzak 2019ko EDEN sarietarako: Europako Batzordeak bederatzigarren edizio honetarako “Osasuneko eta ongizateko turismoa” gaia hautatu du, eta hautagaiek benetako turismo-esperientziak eskaintzen dituzten eta gizarteko, kulturako eta ingurumen jasangarriko kudeaketa garatzen duten helmugak izan behar dute”. Hautagaitzak aurkezteko epea bihar irekiko da, uztailaren 16an, eta estatu kide parte-hartzaile bakoitzak helmuga irabazlea eta lau finalista (gehienez) hautatuko ditu.\nLehiakortasuneko Proiektuak: Euskadi turismo-lehiakortasuneko Espainiako lehen autonomia-erkidego gisa aitortu da. Euskadi lidertzat jo dute turismoaren lehiakortasunean, Exceltur-eko azken Monitur-en arabera; gaur aztertu da, Lehendakaria eta Reyes Maroto ministroa izan diren ekitaldian.\nTurismo, Merkataritza eta Kontsumo Sailak Turismoaren astea antolatu du turismoak gorabidean den industria gisa duen garrantzia eta sektorearekiko lankidetza nabarmentzeko asmoz (2019/07/4)\nHITZARMENA, INDUSTRIA, MERKATARITZA ETA TURISMO MINISTERIOKO TURISMOKO ESTATU-IDAZKARITZAREN ETA EUSKO JAURLARITZAREN TURISMO, MERKATARITZA ETA KONTSUMO SAILAREN ARTEKOA, KALITATE, PRODUKTU TURISTIKO, BERRIKUNTZA, ESKURAGARRITASUN ETA JASANGARRITASUN TURISTIKOAREN INGURUKOA.\nEstatuko Administrazioak eta Euskal Autonomia Erkidegoko Administrazioak erabaki dute era aktiboan lan egingo dutela kalitate nahiz berrikuntza turistikoko sistemak, produktuak sortzearekin lotutako sistemak eta Euskadiko helmugen adimena, eskuragarritasuna eta jasangarritasuna hobetzeko sistemak ezartzen laguntzen, sustatzen eta zabaltzen.\n2019/03/01 Turismo eta Ostalaritzako Zuzendaritzak antolamendu arloari eskatu dio hitzarmenaren izapidea betetzea.\n27/06/2019/06/27Hitzarmena sinatzeko baimen-eskaera Gobernu Kontseilura igorri da. 2019ko uztailaren 9an aztertuko dute.\n27/06/2019/06/27Hitzarmena sinatzeko baimen-eskaera Gobernu Kontseilura igorri da. 2019ko uztailaren 9an aztertuko dute. 2019/07/16. Gobernu Kontseiluak erabaki-proposamena onartu du. Haren bidez Estatuko Administrazio Orokorrarekin lankidetza-hitzarmena sinatzea baimentzen da, kalitate, produktu turistiko, berrikuntza, irisgarritasun eta iraunkortasun turistikoen arloan. 2019/10/01. Aurreko egoera bera mantentzen da.\n2019/11/18 Hitzarmenaren sinadura Madrilen.\n2019ko ekainaren 20an Prestakuntza-Tailerra egitea Itourbask sareko turismo-bulegoekin: Datu Pertsonalak Babesteko eta Eskubide Digitalak Bermatzeko Lege Organikoari buruzko arautegi berria eta Chillida-Leku museoa bisitatzea.\n2019ko Turismo, Merkataritza eta Kontsumo Sarien sari-banaketa ekitaldiaren diseinua, antolaketa , produkzioa egiteko eta ekitaldi bera aurrera eramateko zerbitzua kontratatzeko plegua.\nAgindua, 2019ko xxxxxxaren xxxkoa, Turismo, Merkataritza eta Kontsumoko sailburuarena, zeinaren bidez Euskal Turismo Sarien deialdia egin eta arautzen den 2019ko ekitaldirako.\n2019ko urtarriletik abenduaren 30era arte 13 ikasle aritu dira lankidetzan Itourbask-ekin Loiuko aireportuko turismo-bulegoan (4 gizonezkoa eta 9 emakumezko), eta beste 3 ikasle Getxoko bidaia-untzietako kaian (3 emakumezko eta gizonezko bat)\nFamTrip egitea Gaztelugatxeko Donienen, Bakion eta Bermeon Itourbask sareko turismo-bulegoekin, langileei turismo-produktu eta -norakoetako prestakuntza emateko\nZIRRIBORROA MOLDATZEN HASI GARA\n2019ko urtarriletik martxoaren 31ra arte 3 ikasle aritu dira lankidetzan Itourbask-ekin Loiuko aireportuko turismo-bulegoan\nBERRIA 2019 / 4: Ebazpena, Turismo eta Merkataritzako sailburuordearena, zeinaren bidez Camaras de Comercio Vascas-Eusko Ganberaki diru-laguntza izenduna onartzen zaion "Berriz Empresas" programarako (Merkataritza Zuzendaritzarekin batera partekatutako programa) 2019.\n2019/03/29: hasteko zain\nEbazpena 2019ko irailaren 1ean sinatu da eta lehenengo ordainketa (%60) 2019ko urriaren 11n ordaindu da.\n2020/01/10: Dirulaguntza izenduna justifikatzeko eta likidatzeko zain.\nBERRIA 2019 / 3:Ebazpena, Turismo eta Merkataritzako sailburuordearena, SEA EMPRESARIOS ALAVESES elkarteari diru-laguntza izenduna onartzen diona 2019. ekitaldian jarduera turistikoaren bikaintasuna bultzatzeko jarduerak gauzatzeko, Euskadiko turismo-industria indartuz.\n2019/03/29. Ebazpena 2019ko otsailaren 25ean sinatu da. Dirulaguntzaren lehenengo ordainketa (%30) 2019ko martxoaren 28an egin da.\n2019/03/29. Ebazpena sinatu da 2019ko otsailaren 13an. Dirulaguntzaren lehenengo ordainketa (%30) apirilaren 24an egin da, 2019/10/01. Diruz lagundutako jarduerak gauzatzen. 2020/01/10: Dirulaguntza izenduna justifikatzeko eta likidatzeko zain.\nBERRIA 2019 / 1: Ebazpena, Turismo eta Merkataritzako sailburuordearena, Bizkaiko Ostalaritza Elkarteari diru-laguntza izenduna onartzen diona 2019. ekitaldian jarduera turistikoaren bikaintasuna bultzatzeko jarduerak gauzatzeko, Euskadiko turismo-industria indartuz.\n2019/03/29 Ebazpena 2019ko otsailaren 25ean sinatu da. Dirulaguntzaren lehenengo ordainketa (%30) 2019ko martxoaren 27an egin da.\nEuskadik parte hartu du Espainiako ekoturismo elkartearen lehen batzarrean (2019ko urtarrilak 24an).\nEuskadiko Ekoturismoaren II. Foroa antolatu da Gasteizen eta hitzarmena sinatu da AEErekin.\nHitzarmena sinatu da Basquetour-en eta Espainiako Ekoturismo elkartearen artean.\nGeoparkeko lan-foroa, Espainiako Ekoturismo Klubeko kide bezala:\n• 2019ko otsailak 28.\n• Aurkezpen saioa Deban.\n• Geoparkeko enpresak sartu dira Espainiako ekoturismo klubean.\nHitzarmenak sinatu dira Euskadiko turismo arloko enpresa-elkarte garrantzitsuenekin (Nekatur, Aktiba eta OPCs)\nAurre-programa bat prestatu da ekainaren 12an Zarautzen egingo den Euskadiko Turismo Familiarraren I. Jardunaldirako eta produktu-klubeko kide diren enpresen produktu tailerrerako (ekainak 13).TURISMO FAMILIARRA\nPrestakuntza-proiektuak: Turislan Azoka, turismoaren sektoreko enpleguaren III Azoka:\nPrestakuntza-proiektuak: Turismo-sektorearen profesionalizazioa sustatuz, kalitatezko enpleguaren alde lan egiten dugu.\nPrestakuntza-proiektuak: Anfitrioi programako ikastaro berrien deialdia (Detailearen kultura eta Detailea jomugan)\nPrestakuntza-proiektuak: Inauguratu da Arabako Errioxako hirugarren Campus Enogastronomikoa.\nBerrikuntza-proiektuak: Donostia, jomuga turistiko adimentsua\nBerrikuntza-proiektuak: Barnetegi Teknologikoak: Onartu da SPRIrekiko lankidetza, barnetegiko zerbitzua emateko. Turismo arloko 6 Barnetegi Teknologiko egingo dira 3 Lurraldeetan.\nSmart Business programa:Programa horrek Euskadiko 28 jomugatako 241 enpresari lagunduko die. 35 prestakuntza-tailer presentzial emango dira euskal enpresa turistikoentzat, eta 52 diagnostiko eta 241 ebaluazio egingo dira. Era berean, Hasierako prestakuntza 1 eta Birziklapeneko beste 1 emango zaizkie inplikatutako eragile guztiei\nKalitate-proiektuak: SEKTOREAK programa: Programa horrek aholkularitza eta prestakuntza emango die 150 enpresari, ziurtagiriak ematen dituzten 8 enpresari eta 92 aholkulariri.\nKalitate-proiektuak: SICTED programa: Programa horrek Euskadiko 28 jomugatako 622 enpresari lagunduko die. 15 prestakuntza presentzial, 3 laguntza tekniko kolektibo eta 622 enpresa-ebaluazio (314 teknika dokumentalarekin eta 308 bezero misteriotsuaren teknikarekin) egingo dira. Hasierako prestakuntza 1 eta Birziklapeneko beste 1 emango zaizkie inplikatutako eragile guztiei.\n2018an, Turismo Sailak SICTED saria jaso zuen, aurrerapen eta garapen gehien izan duen udalez gaindiko administrazio publikoa izateagatik.\nLehiakortasun-proiektuak: 2018an, 50etik gora jomugak parte hartu dute IKTen erabilerarako Jardunbide Egokien programan eta SICTED ekimenean\nLehiakortasun-proiektuak: Enpresei zuzendutako turismo arloko lehiakortasun-programen planifikazioak 2019.\nLehiakortasun-proiektuak: Euskadi lehen Autonomi Erkidegotzat jotzen da Lehiakortasun Turistikoaren arloan.\n“Euskal kostaldeko museoen hilabetea” lankidetza-programaren III. edizioa, Turismo Sailaren babesarekin eta Kultur Ondarearen 2018 Urte Europarrak bermatua, bere noticia / Albistea jarduera-agendaren barne.\nEuskal Kostaldeko turismo-mahaien VII. Jardunaldia, 60 enpresa eta erakunde publikorekin, esperientziak eta kezkak partekatzeko, eta bertako hainbat sektoretako ekintzak eta 2018rako Euskal Kostaldearen plana eztabaidatzeko eta bideratzeko.\nBerrikuntza-proiektuak: Smart Destination: “Hiri Adimendunak: Turismo Helmugak” AEN/CTN 178/SC 5 Normalizazio Batzordeko “Turismo Helmuga Adimendunei aplikatutako semantika” lantalde berrian Euskal Autonomia Erkidegoak parte hartzea.\nBerrikuntza-proiektuak: Smart Destination: Diagnostiko bat eta Ekintza Plan bat prestatu dituzte Donostia Helmuga Turistiko Adimendun bihurtzeko. Planaren bidez, helmugaren gaineko ikuspegi integrala hartu ahal izan da Donostiako Udalak Helmuga Turistiko Adimendunaren zutabe estrategikoen inguruan abian jarritako ekintzen bidez, eta ekintza-plan bat proposatu da helmugaren benetako eraldaketa hasteko.\nProiektu horren bidez, Donostiako helmuga turistikoa ahal bezainbeste bereizi, eta helmugak pilatutako esperientzia aprobetxatu eta kapitalizatu nahi da, baita demostrazio-balio sendoa lortu ere Euskal Autonomia Erkidegoko beste helmuga batzuetarako, Helmuga Turistiko Adimendunaren metodologia inplementatzeko garaian.\nBerrikuntza-proiektuak: IKTen erabilerarako Jardunbide Egokien Programa: 2018an, 23 helmugek hartzen dute parte; hortaz, guztira, 201 enpresa parte-hartzaile daude. Enpresetan 34 prestakuntza-lantegi, 122 diagnosi-bisita, 430 segimendu-bisita, teknika dokumentalaren bidezko 188 ebaluazio-bisita eta 63 laginketa-bisita egin dira.\nBerrikuntza-proiektuak: Hurbiltasuneko Marketin turistikoko pilotua: Estrategikoki ipinitako baliza dituen lau hizkuntzatan APP bat pilotatzea, bisitariari, baliza kokatua dagoen turismo-baliabidera hurbiltzen denean, informazio garrantzitsua erakutsiko dion gida interaktibo baten helmuga turistikoa emateko helburuarekin.\nPilotua abenduaren 31n amaituko da.\nBerrikuntza-proiektuak: Turismo-enpresentzako barnetegi teknologikoak 2018an.\nKalitate-proiektuak: SICTED programa (Helmugen Turismo Kalitatearen Sistema Integrala)\nEstatuko helmugetan turismo-kalitateko sistema integraleko eragileen homologazioa eguneratzeko on line ikastaroak ematea\nBerrikuntza-proiektuak: Eragileen prestakuntza 2018an, 2019ko IKTak erabiltzeko Praktika Egokien programarako\nKalitate-proiektuak: SICTED programa: SICTED foroa\nKalitate-proiektuak: SICTED programa: Bezero misteriotsua:\nKalitate-proiektuak: SICTED programa: 2018an 28 helmugek hartzen dute parte. Hortaz, 698 enpresa parte-hartzaile eta 645 enpresa ospetsu. 33 prestakuntza eman dira, laguntzako 70 bisita egin dira eta teknika dokumentalaren bidezko 144 ebaluazio egin dira.\nEstatuko helmugetan turismo-kalitateko sistema integraleko eragileen homologazioa eguneratzeko bertatik bertarako lehen ikastaroa ematea\nPrestakuntza-proiektuak: Anfitriones del Turismo izeneko proiektua, hain zuzen, enpresen eta helmuga turistikoen kalitatea hobetzeko eta turista zorrotzenaren aukerak zuzen asebetetzeko asmoz jaio zen. Turismo, Merkataritza eta Kontsumo Sailak on line prestakuntza hauek EAEko turismo-enpresei eskaintzen die, Turismoko Estatu Idazkaritzaren hitzarmenaren bidez.\nHelburu nagusia izan da enpresak eta helmuga turistikoak prestatzen laguntzea, beren zerbitzuak egokitu ditzaten merkatuak eskatzen duen erritmora, eta estrategien eta jardueren multzo bat sustatzea turista arretagune gisa eta perspektiba gisa kokatzeko eta, hala, gure herriaren lehiakortasuna hobetzeko.\nNECSTouR - Network of European Regions for Competitive and Sustainable Tourism-en parte hartzea\n“Euskal Kostaldeko Museoen hilabetea” lankidetza programaren III. edizioa, Turismo Sailaren laguntzarekin eta 2018ko Kultur Ondarearen Europako Urtearen bermearekin, haien jardueren agendan integratua.\nEuskal Kostaldeko Turismo mahaien VII Jardunaldia egin da. 60 enpresa eta erakunde publiko bertaratu dira esperientziak eta kezkak partekatu eta sektore desberdinen eta Euskal Kostaldea 2018 planari buruzko ekintzak eztabaidatu eta zehaztu.\nTurismo-sektoreari begirako 2018ko Hornitzaileen Katalogoa argitaratu da.\nBerrikuntza-proiektuak: Smart Destination: 2018an, Diagnostiko eta Ekintza Plan bat prestatzen ari dira Donostia Helmuga Turistiko Adimenduna izan dadin. Planaren bidez, helmugaren gaineko ikuspegi integrala hartu ahal izango da Donostiako Udalak Helmuga Turistiko Adimendunaren zutabe estrategikoen inguruan abian jarritako ekintzen bidez, eta ekintza-plan bat proposatu ahal izango da helmugaren benetako eraldaketa hasteko.\nProiektu honen bidez, Donostiako helmuga turistikoa ahal bezainbeste bereizi nahi da, helmugak pilatutako esperientzia aprobetxatu eta kapitalizatu, baita demostrazio-balio sendoa lortu ere Euskal Autonomia Erkidegoko beste helmuga batzuetarako, Helmuga Turistiko Adimendunaren metodologia inplementatzean\nBerrikuntza-proiektuak: IKTen erabilerarako Jardunbide Egokien Programa: 2018an, 23 helmugak parte hartu dute; guztira, 201 enpresa parte-hartzaile. 23 prestakuntza-lantegi, 121 diagnosi-bisita, 238 segimendu-bisita, teknika dokumentalaren bidezko 39 ebaluazio-bisita eta 35 laginketa-bisita egin dira.\nBerrikuntza-proiektuak: Sukaldaritzako erreserben zentral espezifikoaren pilotua\nEuskadi Gastronomika klubekoak diren eta IKTen Erabilerarako Jardunbide Egokien Programan egiaztatuta dauden jatetxeetan, 3 helmugatan, sukaldaritzako erreserben kanal anitzeko zentral espezifikoaren pilotajea.\nPilotuak 12 hilabete jarraitu iraun du eta 2018ko lehen hiruhilekoan amaitu da.\nErreserben zentralak baimena eman du jatetxe bakoitzerako egindako erreserba guztiak aplikazio bakar batean (CRM) kudeatzeko, sms bidez erreserba baieztatzeko aukera barne.\nBerrikuntza-proiektuak: Prestakuntza- eta birziklatze-ikastaroa, teknikari kudeatzaileei, prestakuntzako teknikariei, diagnosi-teknikariei eta ebaluatzaileei zuzendutako IKTen Jardunbide Egokien Programan.\nBerrikuntza-proiektuak: Basque Ecodesing Meeting.\nBerrikuntza-proiektuak: Barnetegi teknologikoak 2018an, turismo-enpresentzat.\nBerrikuntza-proiektuak: Barnetegi teknologikoak turismo-enpresentzat, udazkenean.\nBerrikuntza-proiektuak: Euskadi, Bartzelonako Smart City Expo World Congress 2017an.\nBerrikuntza-proiektuak: IKTen Erabilerarako Jardunbide Egokien inguruko sentsibilizazio-jardunaldia Urola Erdian.\nBerrikuntza-proiektuak: Eragile berrien hasierako prestakuntza 2018an, IKTen Erabilerarako Jardunbide Egokien Programan.\nBerrikuntza-proiektuak: IKTen Erabilerarako Jardunbide Egokien Programan egiaztatutako 168 enpresa 2017an (iaz baino % 7 gehiago).\nSektoreak programa: Kolonbian egindako Turismo Kalitatearen Nazioarteko IV. Biltzarrean lortutako emaitzak.\nSektoreak programa: Turismo Kalitatearen Nazioarteko IV. Biltzarra Kolonbian:\nKalitate-proiektuak: SICTED programa: 2018an, 28 helmugak parte hartu dute; guztira, 698 enpresa parte-hartzaile eta 645 enpresa ospetsu. 33 prestakuntza eman dira, laguntzako 70 bisita egin dira eta teknika dokumentalaren bidezko 144 ebaluazio egin dira.\nKalitate-proiektuak: SICTED programa: Eusko Jaurlaritzak saria jaso du finalista gisa, Euskal Autonomia Erkidegoan SICTED bultzatzeagatik.\nKalitate-proiektuak: SICTED programa: 2017an amaitu zen SICTED programa urtebetean ezartzeko Estatuko lehen programa pilotua.\nKalitate-proiektuak: SICTED programa (Helmugen Turismo Kalitatearen Sistema Integrala).\nHelmugen turismo-kalitatearen sistema integralari buruzko prestakuntza-ikastaroa.\nPrestakuntza-proiektuak: Anfitriones 2017 programa:\nAnfitriones del Turismo izeneko proiektua, hain zuzen, enpresen eta helmuga turistikoen kalitatea hobetzeko eta turista zorrotzenaren espektatibak zuzen asebetetzeko asmoz jaio zen. Turismo, Merkataritza eta Kontsumo Sailak kudeatzen ditu EAEko prestakuntzak, Turismoko Estatu Idazkaritzaren hitzarmenaren bidez.\nLehiakortasun-proiektuak: Euskal Autonomia Erkidegoko 1.000 enpresak baino gehiagok ziurtagiriak berritu edo lortu dituzte Turismo, Merkataritza eta Kontsumo Sailak kudeatzen dituen bost lehiakortasun-programetan (kalitatearekin, berrikuntzarekin eta jasangarritasunarekin erlazionatutako lehiakortasun turistikoko programak). 2018ko maiatzaren 16a.\nLehiakortasun-proiektuak: Turismo Sariak ematea Euskadiko enpresei, ibilbide profesional onenaren, lehiakortasunaren eta berrikuntzaren ataletan.\nGipuzkoako Merkatarien Federazioari 50000 euroko diru-laguntza izenduna emateko ebazpena, Gipuzkoako turismo eta merkataritzaren arteko sinergiak sustatzeko\n2018ko urriaren 3ko ebazpena bidali zaio, dagoeneko, onuradunari. Gaur egun betearazpen-fasean\n2019/03/29: AMAITUA (Ordainketa-agindua 2019/03/04an egin da)\nEbazpena, Turismo eta Merkataritzako sailburuordearena, SEA EMPRESARIOS ALAVESES elkarteari diru-laguntza izenduna onartzen diona 2018. ekitaldian jarduera turistikoaren bikaintasuna bultzatzeko jarduerak gauzatzeko, Euskadiko turismo-industria indartuz.\nGaur egun betearazpen-fasean: onuradunaren bidez kudeatzen dira diruz lagungarriak diren jarduerak\nEbazpena, Turismo eta Merkataritzako sailburuordearena, Gipuzkoako Ostalaritza Elkarteari diru-laguntza izenduna onartzen diona 2018. ekitaldian jarduera turistikoaren bikaintasuna bultzatzeko jarduerak gauzatzeko, Euskadiko turismo-industria indartuz.\nEbazpena, Turismo eta Merkataritzako sailburuordearena, Bizkaiko Ostalaritza Elkarteari diru-laguntza izenduna onartzen diona 2018. ekitaldian jarduera turistikoaren bikaintasuna bultzatzeko jarduerak gauzatzeko, Euskadiko turismo-industria indartuz.\nBilboko aireportuan eta Euskadiko kruzeroen kaian informazio-bulegoaren zerbitzua kontratazeko plegua. Itxas Lehor enpresari esleitu zaio.\nItourbask-ekin lankidetzan 13 ikasle aritu dira 2018ko irailera bitartean (10 emakumezko eta 3 gizonezko) Loiuko aireportuko informazio-bulegoan eta Getxoko kruzeroen kaian.\nItourbask-ekin lankidetzan 14 ikasle aritu dira 2018ko irailera bitartean (10 emakumezko eta 4 gizonezko) Loiuko aireportuko informazio-bulegoan eta Getxoko kruzeroen kaian. Euskadin etorkizuneko turismo bulegoei buruzko ikerketa egiteko,Turismoko Graduko 4. ikasturteko hiru ikaslerekin tutoretza lanak (2 emakumezko eta gizonezko bat)\n2018ko Turismo, Merkataritza eta Kontsumo Sarien sari-banaketa ekitaldiaren diseinua, antolaketa , produkzioa egiteko eta ekitaldi bera aurrera eramateko zerbitzua kontratatzeko plegua.\nData. azaroaren 21ean. Lekua: Europa Jauregia, Gasteiz.\nEKITALDIA EGIN DA\nAgindua, 2018ko abuztuaren 7koa, Turismo, Merkataritza eta Kontsumoko sailburuarena, zeinaren bidez Euskal Turismo Sarien deialdia egin eta arautzen den 2018ko ekitaldirako. EHAAn argitaratua: 2018ko irailaren 18an ESKAERA-EPEA IREKITA: 2018ko urriaren 18ra arte.\nEbazpena, Turismo eta Merkataritzako sailburuordearena, zeinaren bidez Camaras de Comercio Vascas-Eusko Ganberaki diru-laguntza izenduna onartzen zaion "Berriz Empresas" programarako (Merkataritza Zuzendaritzarekin batera partekatutako programa)\nTurismo eta Ostalaritzako Zuzendaritzari dagokionez, 2018ko ekainaren 6an sinatu zen 83.000€ko zenbatekoarekin.\n2018ko maiatzaren 9an, FamTrip egitea Añanako Kuadrillan Itourbask sareko turismo-bulegoekin, langileei turismo-produktu eta -norakoetako prestakuntza emateko.\n2017. ekitaldiko Euskal Turismo Sarien deialdia. Saria entregatzeko ekitaldia: 2017ko abenduaren 15ean. Saridunak: Zerupe Hotela, Azurmendi Enea, Jesús Valdelana. Aitortza berezia: Festval.\nEbazpena, 2018ko martxoaren 12koa, Turismo eta Merkataritzako sailburuordearena. Honen bitartez onesten da diru-laguntza izendun bat DEUSTUKO UNIBERTSITATEKO Gizarte eta Giza Zientzietako Fakultateko Turismo Sailarentzat, sail horretako ikasleek prestakuntza-praktikak egin ditzaten.\nDeustuko Unibertsitatearekin prestakuntza-hitzarmena, 2017ko emaitzak: Turismori buruzko informazioa emateko 20 ikasle aritu dira FITUR, SEVATUR, B-Travel, Expovacaciones eta FICOBA azoketan. Itourbaskekin lau ikasle aritu dira lankidetzan Loiuko aireportuko Informazio bulegoan eta Getxoko bidaia-ontzietako kaian. Kontuan hartuz turismoaren produkzio-sistema ikasleei gerturatzeko bideratu diren ekintzen garrantzia, eta Euskadin merkaturatzen diren esperientziak eta turismo baliabideak pixkanaka ezagutzeko bi bidaia egin dira ohitu daitezen: Guardiara 2017ko apirilaren 6an, eta Gesaltza Añanara eta Santa Maria Katedralera 2017ko azaroaren 22an eta 29an, hurrenez hurren. Turismoko Graduko 2. eta 3. mailako ikasleek bi prestakuntza ikastaro jaso dituzte: Kudeaketa eta bezeroen arreta ikastaroa eta Amadeus sistema erabiltzeko ikastaroa. Donostia-San Sebastiango campuseko Loiola Centrumean ospatu da San Franzisko Xabierkoa VII Jardunaldiak, ikasleei zuzenduak.\n2016ko martxoaren 15ean sinatutako lankidetza-hitzarmena DEUSTUKO UNIBERTSITATEKO Gizarte eta Giza Zientzietako Fakultateko Turismo Sailarekin, bertako ikasleak praktikan egin eta prestakuntza jarduerak jasotzeko; eta 2018ko martxoaren 12ko Ebazpena, Turismo eta Merkataritzako sailburuordearena, aipatu erakundeari diru-laguntza izenduna ematea onartzen duena. Hauek izan dira 2018ko ekitaldian egindako jarduerak: 1) Turismoaren sustapena eta informazioa ematea (Azokak: FITUR, SEVATUR, B-TRAVEL, EXPOVACACIONES, FICOBA eta DONOSTIA-SAN SEBASTIANGO GABONETAKO AZOKA). 2) ITOURBASKekin lankidetza. 3) San Franzisko Xabierkoa VIII Jardunaldiak. Era berean, gradu amaierako bi lan egiten lagundu dugu. 2019ko urtarrilaren 9an diru-laguntzaren bigarren ordainketa izapidetu da.\n2019KO DIRULAGUNTZA IZENDUNA EMATEKO EBAZPENEAN ZEIN JARDUERA SARTU AZTERTZEN ARI GARA. HITZARMENAREN 3. KLAUSULAREN E PUNTUAK AURREIKUSITAKOA EGIKARITZEKO, ZEINAK 2 GRADU AMAIERAKO LANETARAKO SAILAREN LANKIDETZA AURREIKUSTEN DUEN, EPAIMAHAIKIDEEK 6 GAL EBALUATU DITUZTE 2019AN 2 GAL HOBERENENTZAKO 2 LAGUNTZA ESLEITZEKO.\n2017ko urriaren 17an, FamTrip egitea Itourbask sareko turismo-bulegoekin, langileei turismo-produktu eta -norakoetako prestakuntza emateko.\n2016an kalitatearekin, berrikuntzarekin eta ingurumen-jasangarritasunarekin erlazionatutako lehiakortasun turistikoko programa bateko edo gehiagotako ziurtagiria lortu zuten 544 enpresei onarpen-agiria ematea. 2017ko maiatzaren 3a.\n2017ko martxoaren 22an, FamTrip egitea Itourbask sareko turismo-bulegoekin, langileei turismo-produktu eta -norakoetako prestakuntza emateko\nTurismo-norakoaren jasangarritasuna sustatzea:\n- Europako Etiketa Ekologikoa eta Energia-eraginkortasuna Programa ostatuetarako.\n- Eraginkortasun energetikoaren programa pilotua jatetxeen arloan.\n- Sentsibilizazio- eta informazio-jardunaldiak.\n- IKTen erabilerarako Jardunbide Egokien Programa 2017: 19 turismo-norakotako 190 enpresa parte-hartzaile.\n- Turismo-hornitzaileen katalogoa eguneratzea.\n- I+G+b proiektuak babestea.\n- Turismo-norakoak programa: 27 turismo-norakotako 700 enpresa parte hartzen.\n- Sektoreak programa (ICTEren lurralde-ordezkaritza):\n- ICTEk sortutako lantalde guztietan parte hartzea; ICTEri arau-aldaketak proposatzea, sektore- eta enpresa-errealitatea aztertu ostean (arau-aldaketek ez dute lotesleak izan behar); ICTEri antzeman daitezkeen iruzurrezko marka-erabileren berri ematea; Kalitatea marka sustatzea eta hedatzea dagokion lurralde-eremuan; eskualdeko eta tokiko komunikabideekin harremanetan egotea ICTErekin elkarlanean.\n-Hedapena eta atxikimendua; ezarpena eta jarraipena; jarraipena eta ziurtatutako establezimenduen hobekuntza.\n- Normalizazioko batzorde teknikoetan parte hartzea (estatukoa, nazioartekoa eta ziurtapena).\n- Beste foro batzuetan parte hartzea: GTCT, Turismo-norako arteko kalitate-batzordea eta lantalde iraunkorrak.\nErasmus + proiektua: “Entretour-Torism entrepreneurship as a long time model”. E-learning prestakuntza sortzea ekintzaileentzat, haien negozioa finka dadin lehenengo bi urteren ondoren.\nEbazpena, 2017ko maiatzaren 2koa, Turismo eta Merkataritzako sailburuordearena. Honen bitartez onesten da diru-laguntza izendun bat DEUSTUKO UNIBERTSITATEKO Gizarte eta Giza Zientzietako Fakultateko Turismo Sailarentzat, sail horretako ikasleek prestakuntza-praktikak egin ditzaten. 2018/05/16 Viceconsejera de Turismo y Comercio


Paleozuhaitza - ZientziaEus\n2007/04/19 Rementeria Argote, Nagore - Elhuyar Zientziaren Komunikazioa\nDuela hirurehun eta laurogei bat milioi urte bizi izan zen zuhaitz baten fosila aurkitu dute. Eta albistea da zuhaitza osorik dagoela. Izan ere, orain baino lehen aurkitu izan dituzte zuhaitz horren (Eospermatopteris) enbor fosilak New York estatuan, baina ez zekiten nolako adaburua zuen. Orain badakite; adaburua hosto zapal zabalez osatua zuen, gaur egungo palmondo batzuen antzera.\nGainera, fosil horri esker konturatu dira lehen ere aurkitu izan zituztela espezie horretako zuhaitzaren adaburuaren fosilak, baina ez zituzten Eospermatopteris enborrekin lotu, eta beste landare-espezie bat zirela uste izan zuten.\nHorretaz gain, zuhaitzaren itxura ezagutzeak garai hartako basoen ekologia eta ezaugarri geokimikoak hobeto ezagutzen lagunduko omen die adituei. Ondorioz, landaretzaren eboluzioaren eta garai hartako klimaren aldaketen arteko erlazioa ikertuko dute.\nBeraz, aurkikuntza horrek hainbat gauzatarako balio izan du: aurkitu den zuhaitzik zaharrenen itxura ezagutzeko (aurkitu berri duten fosilak 9 metroko enbor luzea eta hosto zapal zabalak ditu), hainbat fosil berriz sailkatzeko, eta landaretzaren eta klimaren gorabeheren erlazioa hobeto ikertzeko.\nIrudia: Frank Mannolini, New York Estatuko Museoa.\nPaleobasoak, antzinako ekosistemen arrasto fosilak


Alaia Taldea | Zure odontologia zentroa Hernanin, Gipuzkoa.\nALAIA gara, konfiantzazko zure ODONTOLOGIA ZENTROA Hernanin, 2006az geroztik.\nGure ekipoan daude 3 odontologo, higiene lanetarako 7 profesional, laguntzailea eta bezeroaren arretarako persona.\nArlo eta eremu guztietako zerbitzu integrala eskaintzen dugu denon artean.\nPrestakuntza tekniko handiko taldea gara, etengabeko formakuntzan ari dena, eskueran dauden material eta teknika berrienak ezagutu eta erabiltzeko, gure lana ahalik eta kalitate handienekoa izan dadin.\nKolegiatu zenbakia 672\nKolegiatu zenbakia 1050\nKolegiatu zenbakia 1046\nHigienista eta Auxiliarra


Osasuntsu al dago Euskal zinema?\nAste batzuk pasa dira Donostiako Zinemaldiak argiak itzali zituela. Aurten, Zinemira sailean (Euskal zinemari eskainitako saila) sakontasun gehiagorekin murgiltzeko aukera izan dudanez, termometro paregabea iruditu zait datozen hilabeteetan estreinatuko diren euskal ekoizpenen osasuna neurtzeko. Orokorrean, sorpresa oso atseginak topatu ditut, bai film laburren arloan, baita fikziozko film, kontakizun esperimental eta batez ere dokumentalen artean ere.\nKoldo Almandozen Sipo Phantasma filma Rotterdamen estreinatu zen.\nLehenengoa, proiektu oso interesgarria eta mamitsua. Juanmi Gutierrezek beste behin, oso ezaguna ez den beste errealitate bat pantailaratu baitu Oihalak adarretan dokumentalean. Baliabide eskasekin, baina aurreko lanetan egin bezala, sormen lan garrantzitsua eskainiz. Armeniar batek bere desira ezkutuenak betetzea nahi duenean, oihal zati bat zintzilikatzen du “nahien zuhaitzen” adarretatik. Zuzendari gipuzkoarrari tradizio horrek izenburu gisa balio izan dio bere azken dokumentalerako, Oihalak adarretan. Herri armeniarraren errealitatera gerturatzen gaituen lana, ikuspegi historiko, geografiko eta migratzailetik begiratuta. Gutik zura ekoizpenak berriz (Mari Jose Barriolak zuzendua eta Jon Maiaren gidoiarekin), basoaren, zuraren eta euskal jendartearen arteko harremanak izan duen, gaur egun duen eta izango duen balioa agertzeko aukera eskaini digu. Antzinatik etorkizunerako bidaia eginaz eta lur honetako gizakiaren eta zuraren arteko harremana azalduz. Iratxe Fresnedaren Irrintziaren oihartzunak lehen lanean, Mirentxu Loiarte ezagutzeko aukera izan dugu, Europako zinemagintzaren aitzindari ausart horietako bat. Zinemagile nafarraren memoria eta obra miatu asmo dituen begirada bat da Irrintziaren oihartzunak; topaketa baten kontakizuna, hezur eta mamizko altxor zinematografiko baten bilaketa: gogoratzeko zailtasunak dituen pertsonaia batena, edo gogoratu nahi ez duena. Ezin ahaztu jakina, Eriz Zapirainen Gaur irekiko ditu ateak lanari esker, sorrera bati buruzko kronika ikusteko aukera izan dugula, Euskaldunon Egunkariaren sorrera pozgarri eta itxaropentsua baitauka hizpide. Lanaren bi euskarri sendoenak: batetik, istorioa bera; elkarrizketatu ugariren bitartez sorrera gogor, polit eta pozgarri horren lekuko zuzen bilakatuko gaitu. Eta bestetik teknikoki bikaina dela, sinplea baina oso txukuna.\nEta azkenik –dokumental eta fikzioaren artean mugitzen den arren– proposamen fresko, dibertigarri eta ganberroena, aurtengo Zinemira sariaren irabazlea: Pedaló. Juan Palacios zuzendari eibartarrak, Jon, Joseba eta Eneko euskal kostaldea zeharkatzen ipini ditu. Internet bidez pedalo bat erosi ostean, Biarritzetik Bilbora abiatuko dira, 20 egun iraungo dituen bidaia zoro batean. Oso gutxirekin, ekoizpen berezi, polit eta desberdina egin daitekeela frogatu digute.\nFikzioaren esparruan ere nabarmentzeko proiektuak izan dira. Koldo Almandozen lan bitxi eta erakargarria adibidez. Rotterdam-en estreinatua, Sipo Phantasma naufragioei, banpiroei, amodioei eta zinemari buruzko kontakizuna da. Bram Stoker, Murnau, Oscar Wilde eta Nosferatu izan ditu hizpide, Florence Balcomberen (Maider Intxauspe) presentzia aztoragarria tartean. David Aguilar zuzendariaren Mara mara lan paregabea ere, nabarmentzekoa. Irudiak, muntaia, soinua eta batez ere hitzen gabezi horiek, modu zoragarrian uztartzea lortu du, hitzen bidez deskribatzea oso zaila den atmosfera sortuz. Eta azkenik, Igelak. Oso irregularra iruditu zaidan arren, ikusteko atsegina iruditu zait Patxo Telleriaren hirugarren lan hau. 97 minututan, momentu nahiko entretenigarria bizitzeko aukera eskaini didalako. Interpretazio egokiak, ongi errodaturiko une musikalekin tartekatuz eta irribarre txiki batekin amaitzeko abagunea eskaini didalako. Azken finean, gure hizkuntza pantaila handian entzutea, beti delako pozgarria.\nZinemira sailean, halaber, Kimuak 2016 katalogoko 7 film laburrak ere aurkeztu dituzte (Euskal Herrian egindako film laburren aukeraketa). Gure hormek dokumental-laburra Maria Elorza eta Maider Fernandez zuzendariek osatzen duten Las chicas de Pasaik kolektiboak sinatu du. Egileek etxeko hormak hartu dituzte abiapuntu, emakumeen esparruari buruzko gogoeta zolia egiteko. Asier Urbieta egile donostiarrak False Flag thriller politikoa aurkeztu du. Eneko Sagardoy eta Maarten Dannenberg dira antzezle nagusiak. Beti bezperako koplak izeneko eta Begoña Vicariok koordinatutako proiektua berriz, Maialen Lujanbiok Santa Ageda bezperako koplen harian egindako bertso baten interpretazioa da. Santa Ageda doinuaren erritmoa eta metrika erabiliz, genero indarkeria salatzen du modu gogor eta lehorrean. Film laburren arloan beste izen ezagun bat, Mikel Rueda: zuzendu duen Caminan dramak Maribel Verdú eta Germán Alcarazu ditu protagonista eta ezerezaren erdian elkartzen diren bi pertsonaia bakarti erakusten dizkigu. Saila osatzen dute Kepa Sojoren Hileta, Alejandro Díaz Castañoren Ihesa eta Loreak film luze sarituaren ostean Jon Garaño eta Jose Mari Goenagak batera egindako Renovable lanek.\nOrain milioiaren galdera, noiz egongo dira ikusgai lan horiek guztiak? Izango duten ibilbide komertziala oso eskasa –hutsala?– izango denez, konplikatu samarra erantzuna ematea. Igelak ziur izango dugula zinema aretoetan ikusteko parada, baina gainerako guztiekin ia ezinezkoa izango dela iragartzen dut. Zorte apur batekin, herrietako kultur etxeetan ikusteko aukera izango dugu, zirkuitu alternatiboetan, ziklo berezietan edo agian telebistan. Baina beste askotan gertatzen den bezala, ostrazismoan galtzeko arriskua daukate. Euskal zinemagintza osasuntsu dagoela diodanean, nitaz fidatu beste erremediorik ez duzue beraz.\nKanal hauetan artxibatua: Iritzia | Zinemaldia 2016


Irekia Eusko Jaurlaritza - Gobierno Vasco :: Elebide-Hizkuntza Eskubideak Bermatzeko Zerbitzuak 346 intzidentzia erregistratu zituen 2017an, aurreko urtean baino 230 gutxiago\nElebide-Hizkuntza Eskubideak Bermatzeko…\n2017. urtean zehar Elebidera jo zuten herritarren % 92k (318k) euskara erabili zuten zerbitzu honekin harremanetan jartzeko; eta beste % 8ek (28k), gaztelania. Azken kasu horietatik, 7 hizkuntza eskubideen araudiaren inguruko kontsultak izan ziren; eta beste 21, kexak (nahiz eta 13tan euskara erabiltzeko eskubidea urratu zitzaiela adierazi zuten). Emakumezkoek aurkeztu zituzten 2017. urtean zehar Elebide zerbitzura zuzendu ziren intzidentzien % 21 (74 intzidentzia), eta gizonezkoek % 79 (272 intzidentzia).\nELEBIDE_EUSK_WEB.pdf 800 KB (application/pdf)\nElebide - Hizkuntza Eskubideak Bermatzeko Zerbitzuaren 2012. urteko Memoria. (2013-03-26(e)ko Kointseiluan hartutako erabakia)\nEBAZPENA, 2017ko martxoaren 3koa, HABEren zuzendari nagusiarena, Eusko Jaurlaritzaren Erregistroan inskribatuta dauden Euskal Etxeetako euskara-ikasleei zuzendutako deialdi berezia egiten duena, Helduen Euskalduntzearen Oinarrizko Curriculumean zedarritutako…